
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 220 

2 Σεπτεμβρίου 2005 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

166. Συμπλήρωση του Κανονισμού περί μεγίστου χρό¬ 
νου απασχόλησης πληρωμάτων Ε/Γ και Ε/Γ-Ο/Γ 


ταχυπλόων πλοίων, που κυρώθηκε με το π.δ 

381/2001 (Α'252)". 1 

167. Οργανισμός του Υπουργείου Μακεδονίας - Θρά¬ 
κης . 2 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 166 

Συμπλήρωση του Κανονισμού περί μεγίστου χρόνου απα¬ 
σχόλησης πληρωμάτων Ε/Γ και Ε/Γ-Ο/Γ ταχυπλόων 
πλοίων, που κυρώθηκε με το π.δ 381/2001 (Α' 252)". 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 9 και 13 του ν. 1045/1980 (Α' 95) "Περί κυ- 
ρώσεως της υπογραφείσης στο Λονδίνο Διεθνούς Συμ- 
βάσεως περί ασφαλείας της ανθρώπινης ζωής εν θαλάσ¬ 
ση 1974 και περί άλλων τινών διατάξεων". 

2. Το π.δ. 74/1996 (Α'58) "Κύρωση κεφαλαίων IX, X και XI 
της Διεθνούς Σύμβασης για την ασφάλεια της ανθρώπι¬ 
νης ζωής στη θάλασσα, 1974, όπως αυτά υιοθετήθηκαν 
την 24 Μάίου 1994 με την Απόφαση 1/ 94 της Διάσκεψης 
των Συμβαλλόμενων στην Διεθνή Σύμβαση για την ασφά¬ 
λεια της ανθρώπινης ζωής στη θάλασσα, 1974, Κρατών". 

3. Το π.δ. 103/99 (Α' 110) "Κανόνες και πρότυπα ασφα¬ 
λείας για τα επιβατηγό πλοία σύμφωνα με την οδηγία 
98/18/ΕΚτου Συμβουλίου της 17ης Μαρτίου 1998". 

4. Το π.δ. 63/2005 (Α' 98) "Κωδικοποίηση της νομοθε¬ 
σίας για την Κυβέρνηση και τα κυβερνητικά όργανα". 

5. Την υπ’ αριθμ. 375/2005 γνωμοδότηση του Συμβουλί¬ 
ου Εμπορικού Ναυτικού (Σ.Ε.Ν). 


6. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

7. Την υπ’ αριθμ. 241/2005 γνωμοδότηση του Συμβουλί¬ 
ου της Επικράτειας, μετά από πρόταση του Υπουργού 
Εμπορικής Ναυτιλίας, αποφασίζουμε: 

Άρθρο 1 

Στο τέλος της παραγράφου Α, του Κανονισμού περί με¬ 
γίστου χρόνου απασχόλησης πληρωμάτων Ε/Γ και Ε/Γ - 
Ο/Γ ταχυπλόων πλοίων, που κυρώθηκε με το π.δ. 381/ 
2001 (Α' 252), προστίθεται εδάφιο, ως ακολούθως: 

"Επιτρέπεται διακοπή του χρόνου απασχόλησης, για 
διάστημα τουλάχιστον τεσσάρων (4) συνεχομένων ωρών 
και έως έξι (6) συνεχομένων ωρών, εφόσον κατά την διάρ¬ 
κεια αυτής της διακοπής, από τον πλοιοκτήτη : 

α) παρέχονται για την ταυτόχρονη ανάπαυση του συνό¬ 
λου των μελώντου πληρώματος κατάλληλες ενδιαιτήσεις 
εντός ή εκτός του πλοίου, και 

β) εξασφαλίζεται η φύλαξη και ασφάλεια του πλοίου. 

Όταν παρέχονται ενδιαιτήσεις εκτός του πλοίου και δεν 
πρόκειται για την κατοικία του ναυτικού, θεωρούνται αυ¬ 
τές κατάλληλες, εφόσον ως προς τον κλιματισμό, τους 
κοιτώνες, τις κλίνες και τους χώρους υγιεινής, είναι ισο¬ 
δύναμες με αυτές που καθορίζονται από τις αντίστοιχες 
διατάξεις της νομοθεσίας για την ενδιαίτηση πληρώμα¬ 
τος των ταχυπλόων σκαφών". 

Άρθρο 2 

Η ισχύς του παρόντος Προεδρικού Διατάγματος, αρχί¬ 
ζει από την δημοσίευσή του στην Εφημερίδα της Κυβερ- 
νήσεως. 

Στον Υπουργό Εμπορικής Ναυτιλίας αναθέτουμε την 
δημοσίευση και εκτέλεση του παρόντος Προεδρικού Δια¬ 
τάγματος. 

Αθήνα, 30 Αυγούστου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 167 
Οργανισμός του Υπουργείου Μακεδονίας - Θράκης 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α.του άρθρου 20 του ν. 2503/1997 "Διοίκηση, οργάνωση, 
στελέχωση της περιφέρειας, ρύθμιση θεμάτων για την το¬ 
πική αυτοδιοίκηση και άλλες διατάξεις" (ΦΕΚ107 Α'). 

β. των άρθρων 6 παρ. 1 και 12 παρ. 10 του ν. 3230/2004 
"διοίκηση μέσω στόχων - αποδοτικότητα-Ο.Τ.Α - απλού- 
στευση διοικητικών πράξεων - υπαλληλικά" (ΦΕΚ 44 Α'). 

γ. των άρθρων 77, 79, 84 και 169 του ν. 2683/1999 " Κύ¬ 
ρωση του Κώδικα Κατάστασης Δημοσίων Πολιτικών Διοι¬ 
κητικών Υπαλλήλων και Υπαλλήλων Ν.Π.Δ.Δ. και άλλες δια¬ 
τάξεις" (ΦΕΚ 19 Α'), και των άρθρων 7 και 8 του ν. 3260/2004 
"Ρυθμίσεις του συστήματος προσλήψεων και θεμάτων δη¬ 
μόσιας διοίκησης" (ΦΕΚ 151Α). 

δ. του άρθρου 29 Α' του ν. 1558/1985 (ΦΕΚ 137 Α') όπως 
αυτό προστέθηκε στο άρθρο 27 του ν. 2081/1992 (ΦΕΚ 
154 Α') και αντικαταστάθηκε από το άρθρο 1 παρ. 2 Α του 
ν. 2469/1997 "Περιορισμός και βελτίωση της αποτελε- 
σματικότητας των Κρατικών Δαπανών και άλλες διατά¬ 
ξεις" (ΦΕΚ 38 Α') όπως περιλήφθηκε στο άρθρο 90 του 
Κώδικα Νομοθεσίας για την Κυβέρνηση και τα κυβερνητι¬ 
κά όργανα, που κυρώθηκε με το άρθρο 1 του π.δ. 63/2005 
" ΚΥΒΕΡΝΗΣΗ - ΚΥΒΕΡΝΗΤΙΚΑ ΟΡΓΑΝΑ (Κωδικοποίηση 
νομοθεσίας)" (ΦΕΚ98Α'). 

2. Την υπ’ αριθμ. Υ704/1988 απόφαση του Πρωθυπουρ¬ 
γού "Μετονομασία του Υπουργείου Βόρειας Ελλάδας σε 
Υπουργείο Μακεδονίας - Θράκης" (ΦΕΚ 575 Β’). 

3. Την υπ’ αριθμ. ΔΙΔΚ/Φ. 1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης "Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης" (ΦΕΚ 527 Β’). 

4. Την υπ’ αριθμ. 14650/ΔΙΘΕ85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών, "Καθορισμός αρμοδιοτήτων των Υφυ¬ 
πουργών Οικονομίας και Οικονομικών" (ΦΕΚ 519 Β’). 

5. Το γεγονός ότι από τις διατάξεις του παρόντος Διατάγ¬ 
ματος προκαλείται εις βάρος του κρατικού Προϋπολογι¬ 
σμού ετήσια δαπάνη ύψους 195.000 ΕΥΡΩ περίπου, η 
οποία κατά το τρέχον οικονομικό έτος περιορίζεται στο πο¬ 
σό των 100.000 ΕΥΡΩ περίπου και θα καλύπτεται από τις εγ¬ 
γεγραμμένες πιστώσεις στον προϋπολογισμό του Υπουρ¬ 
γείου Μακεδονίας Θράκης (Ειδ.Φ. 25-110 / ΚΑΕ ομάδων 
0200 και 0800). Κατά την επόμενη πενταετία, η εν λόγω δα¬ 
πάνη θα καλύπτεται από τις πιστώσεις που θα εγγράφονται 
κατ’ έτος προς τούτο στον ανωτέρω προϋπολογισμό. 

6. Την υπ’ αριθμ. Δ 214/3.8.2005 γνωμοδότηση του Συμ¬ 
βουλίου Επικράτειας, 

Με πρόταση του Υπουργού Μακεδονίας - Θράκης και των 
Υφυπουργών Εσωτερικών, Δημόσιας Διοίκησης και Αποκέ¬ 
ντρωσης και Οικονομίας και Οικονομικών αποφασίζουμε: 

ΜΕΡΟΣ ΠΡΩΤΟ 
ΑΠΟΣΤΟΛΗ - ΔΙΑΡΘΡΩΣΗ 

Άρθρο 1 

Αποστολή του Υπουργείου Μακεδονίας-Θράκης 

Το Υπουργείο Μακεδονίας-Θράκης αποτελείτο επιτελι¬ 


κό όργανο για την άσκηση, ενεργοποίηση και εναρμόνιση 
της κυβερνητικής πολιτικής στη Μακεδονία και τη Θράκη. 

Με γνώμονα την καλύτερη εξυπηρέτηση του πολίτη της 
Βόρειας Ελλάδας, εξασφαλίζειτην επικοινωνία του με την 
κεντρική διοίκηση, μέσω της λειτουργικής σύνδεσης και 
της οριζόντιας επικοινωνίας των υπηρεσιών του Υπουρ¬ 
γείου με τις υπηρεσίες των Υπουργείων που ασκούν αντί¬ 
στοιχες θεματικές αρμοδιότητες. 

Κατά την άσκηση και εκτέλεση των νομοθετημένων αρ¬ 
μοδιοτήτων και συναρμοδιοτήτων του, συγκεντρώνει και 
επεξεργάζεται στοιχεία που αφορούν τις τοπικές κοινωνίες 
και λειτουργεί ως επιτελικός φορέας εκπόνησης, διαβού- 
λευσης και διαμόρφωσης προτάσεων και πολιτικών, προ- 
κειμένου να εφαρμοστούν από τα αρμόδια Υπουργεία. 

Συντονίζει, βοηθά, υποστηρίζει και καθοδηγεί τις δρά¬ 
σεις των περιφερειακών οργάνων και υπηρεσιών στη Βό¬ 
ρεια Ελλάδα. 

Μεριμνά για την ισόρροπη ανάπτυξη των Περιφερειών 
του χώρου ευθύνης του. 

Καθιστά το χώρο της Μακεδονίας και Θράκης πρότυπο 
περιφερειακής ανάπτυξης και αναδεικνύει τον ιστορικό, 
πολιτικό, πολιτισμικό και οικονομικό ρόλο του στην ευρύ¬ 
τερη περιοχή. 

Άρθρο 2 

Βασική Διάρθρωση 
του Υπουργείου Μακεδονίας-Θράκης 

1. Το Υπουργείο Μακεδονίας-Θράκης διαρθρώνεται ως 
εξής: 

α. Γ ραφείο Υπουργού 

β. Γ ραφείο Γ ενικού Γ ραμματέα 

γ. Γ ενική Διεύθυνση 

δ. Διεύθυνση Παλλαϊκής Άμυνας- Πολιτικής Σχεδίασης 
Έκτακτης Ανάγκης (π.δ. 522/1976) 
ε. Το Γ ραφείο Δημοσίων Σχέσεων, Τύπου και Εθιμοτυ¬ 
πίας 

στ. Το αυτοτελές τμήμα Επιθεώρησης και Συντονισμού 
των Υπηρεσιών του Υ.ΜΑ.Θ και των Εποπτευόμενων Φο¬ 
ρέων 

2. Στον Υπουργό υπάγονται απ’ ευθείας : 

α. Η Διεύθυνση Παλλαϊκής Άμυνας- Πολιτικής Σχεδία¬ 
σης Έκτακτης Ανάγκης (Π.ΑΜ.-Π.Σ.Ε.Α.) 

β. Το Γραφείο Δημοσίων Σχέσεων, Τύπου και Εθιμοτυ¬ 
πίας 

3. Στο Γ ενικό Γ ραμματέα υπάγεται απ’ ευθείας: 

Το αυτοτελές τμήμα Επιθεώρησης και Συντονισμού των 
Υπηρεσιών του Υ.ΜΑ.Θ και των Εποπτευόμενων Φορέων 

4. Στο Υπουργείο λειτουργούν οι παρακάτω Υπηρεσίες 
σύμφωνα με τις ειδικές για αυτές Διατάξεις: 

α. Γ ραφείο Νομικού Συμβούλου του Κράτους 
β. Υπηρεσία Παρέδρου Ελεγκτικού Συνεδρίου 
γ. Υπηρεσία Δημοσιονομικού Ελέγχου 
δ. Τμήμα Παραμεθορίων Περιοχών 

Άρθρο 3 

Γ ραφείο Υπουργού και γραφείο Γ ενικού Γ ραμματέα 

Λειτουργούν σύμφωνα με τις κείμενες διατάξεις. Ενη¬ 
μερώνουν τον Υπουργό και το Γ ενικό Γ ραμματέα για θέ¬ 
ματα αρμοδιότητάς τους. Επιμελούνται θεμάτων αλληλο¬ 
γραφίας, οργανώνουν την επικοινωνία του Υπουργού και 
του Γενικού Γραμματέα με τις υπηρεσίες του Υπουργεί¬ 
ου, τα λοιπά Υπουργεία και τη Διοίκηση εν γένει. 

Άρθρο 4 

Υπηρεσιακές Μονάδες 
υπαγόμενες απ’ ευθείας στον Υπουργό 

1. Η Διεύθυνση Παλλαϊκής Άμυνας - Πολιτικής Σχεδίασης 
Έκτακτης Ανάγκης (Π.ΑΜ. - Π.Σ.Ε.Α.), η οποία διέπεται ως 
προς την οργάνωση, την αποστολή και τις αρμοδιότητες, 
από τις ισχύουσες κάθε φορά για αυτή διατάξεις. 

2. Το Γραφείο Δημοσίων Σχέσεων, Τύπου και Εθιμοτυ¬ 
πίας είναι αρμόδιο για: 

α. Την κάλυψη των δημοσίων σχέσεων για το σύνολο 
των δραστηριοτήτων και εθιμοτυπικών εκδηλώσεων του 
Υ.ΜΑ.Θ. 

β. Την παροχή των απαιτούμενων διευκολύνσεων και 
την υποστήριξη των δράσεων, ενεργειών και εκδηλώσε¬ 
ων του Υ.ΜΑ.Θ. 

γ. Την οργάνωση συνεντεύξεων τύπου για λογαριασμό 
του Υ.ΜΑ.Θ., καθώς και άλλων κρατικών υπηρεσιών. 

δ. Την φιλοξενία αντιπροσωπειών και επίσημων επισκε¬ 
πτών στα πλαίσια των διεθνών σχέσεων, για θέματα πλη¬ 
ροφόρησης και ενημέρωσης της ελληνικής και διεθνούς 
κοινής γνώμης. 

ε. Την τήρηση του πρωτοκόλλου εθιμοτυπίας. 

στ. Τις σχέσεις του Υ.ΜΑ.Θ με τον έντυπο και ηλεκτρο¬ 
νικό Τύπο. 

ζ. Την πληροφόρηση των μέσων ενημέρωσης της πε¬ 
ριοχής Μακεδονίας - Θράκης για τις κρατικές δραστηριό¬ 
τητες. 

η. Τη δημοσιογραφική κάλυψη γεγονότων και εκδηλώ¬ 
σεων γενικού ενδιαφέροντος για ενημέρωση του Υπουρ¬ 
γού Μακεδονίας - Θράκης και του Γ ενικού Γ ραμματέατου 
Υ.ΜΑ.Θ, καθώς επίσης και άλλων δημοσίων φορέων. 

θ. Την ενημέρωση του Υπουργού Μακεδονίας - Θράκης 
και του Γενικού Γραμματέα του Υ.ΜΑ.Θ., για ειδήσεις και 
δημοσιεύματα ιδιαίτερης σημασίας, καθώς επίσης για 
πληροφορίες και δημοσιεύματα του χώρου ευθύνης του 
Υ.ΜΑ.Θ., που αφορούν τις Υπηρεσίες ή τις περιοχές αρ- 
μοδιότητάςτου. 

ι. Την επικοινωνία του Υπουργού Μακεδονίας - Θράκης 
και του Γενικού Γραμματέα του Υ.ΜΑ.Θ., καθώς επίσης 
και των Υπηρεσιών της περιοχής αρμοδιότητάς τους με 
τα μέσα ενημέρωσης. 

ια. Την ενημέρωση, στην περιοχή αρμοδιότητάς του, 
των κρατικών μέσων ενημέρωσης και τη συνεργασία με 
αυτά. 

Ειδικότερα: 

ϊ. Τη συνεργασία με τα γραφεία Τ ύπου των Υπουργείων. 

ϋ. Την ενημέρωση του ημερήσιου τύπου της Αθήνας και 
Θεσσαλονίκης. 

ίϋ. Τη σύνδεση και συνεργασία με τα γραφεία τύπου του 
χώρου ευθύνης του. 

ίν. Την παρακολούθηση των ξένων ραδιοφωνικών και 
τηλεοπτικών εκπομπών, που αφορούν άμεσα ή έμμεσα 
στη Βόρεια Ελλάδα. 

ιβ. Τη σύνταξη δελτίου τύπου. 

ιγ. Την προώθηση ειδήσεων μέσω Γραφείων Τύπου ή 
και απευθείας. 

ιδ. Τη συνεργασία με τα ραδιοτηλεοπτικά μέσα Αθήνας 
και Θεσσαλονίκης για την κάλυψη και προβολή θεμάτων 
γενικότερης σημασίας. 

Άρθρο 5 

Υπηρεσιακές Μονάδες 

υπαγόμενες απ’ ευθείας στο Γ ενικό Γ ραμματέα 

Το αυτοτελές τμήμα Επιθεώρησης και Συντονισμού των 


Υπηρεσιών του Υ.ΜΑ.Θ και των Εποπτευόμενων Φορέων 
είναι αρμόδιο για: 

α. Την παρακολούθηση της διεξαγωγής επιθεωρήσεων 
στις υπηρεσίεςτου Υπουργείου σχετικά μετηνορθή εκτέ¬ 
λεση καθηκόντων καθώς και για οικονομικά, διοικητικά 
και λειτουργικά θέματα εν γένει. 

β. Την παρακολούθηση της διεξαγωγής ελέγχων και 
ερευνών, για διοικητικά και οικονομικά θέματα, των επο- 
πτευομένων από το Υπουργείο δημοσίων υπηρεσιών, νο¬ 
μικών προσώπων και οργανισμών. 

γ. Την παρακολούθηση της διεξαγωγής ενόρκων διοι¬ 
κητικών εξετάσεων. 

δ. Τηντήρηση του αρχείου των ελέγχων, ερευνών και δι¬ 
οικητικών εξετάσεων. 

ε. Την παροχή διευκολύνσεων στο συντονισμό, έλεγχο 
και εναρμόνιση της δράσης των εποπτευόμενων φορέων. 

στ. Τα θέματα της υπηρεσιακής κατάστασης του προ¬ 
σωπικού των νομικών προσώπων και οργανισμών που 
εποπτεύονται από το Υπουργείο. 

ζ. Τηνπαρακολούθηση, ενημέρωση και τήρηση αρχείου 
σχετικά με τη δραστηριότητα των εποπτευόμενων από το 
Υπουργείο Μακεδονίας Θράκης φορέων. 

Άρθρο 6 

Γενική Διεύθυνση 

Η Γενική Διεύθυνση αποτελείται από τις παρακάτω Δι¬ 
ευθύνσεις: 

α. Διεύθυνση Εξωτερικών, Άμυνας, Ασφάλειας και Δι¬ 
καιοσύνης 

β. Διεύθυνση Παιδείας, Πολιτισμού και Κοινωνικής Προ¬ 
στασίας 

γ. Διεύθυνση Οικονομίας και Τουριστικής Ανάπτυξης 
δ. Διεύθυνση Περιβάλλοντος και Υποδομών 
ε. Διεύθυνση Διοίκησης 
και Αυτοτελή Τμήματα: 

α. Αυτοτελές Τμήμα Διοικητικής Ανάπτυξης και Ηλε¬ 
κτρονικής Διακυβέρνησης 
β. Αυτοτελές Τμήμα Μέσων Μαζικής Ενημέρωσης 
γ. Αυτοτελές Τμήμα Ποιότητας και Αποδοτικότητας 
δ. Αυτοτελές Τμήμα Διευκόλυνσης Ατόμων με Αναπη¬ 
ρίες 

Άρθρο 7 

Διεύθυνση Εξωτερικών, 

Άμυνας, Ασφάλειας και Δικαιοσύνης 

Η Διεύθυνση Εξωτερικών, Άμυνας, Ασφάλειας και Δι¬ 
καιοσύνης περιλαμβάνει τα παρακάτω τμήματα : 

α. Τμήμα Προώθησης της Συνεργασίας με τις Χώρες 
της Νότιο-Ανατολικής Ευρώπης, 
β. Τμήμα Ευρωπαϊκών Υποθέσεων, 
γ. Τμήμα Απόδημου Ελληνισμού, 
δ. Τμήμα Άμυνας και Αιγαίου, 
ε. Τμήμα Ασφάλειας και Δικαιοσύνης 

α. Τμήμα Προώθησης της Συνεργασίας 
με τις Χώρες της Νότιο - Ανατολικής Ευρώπης 

1. Είναι αρμόδιο για την ανάπτυξητου προσήκοντος ορ¬ 
γανωτικού και λειτουργικού συντονισμού των δράσεων, 
των διεθνών σχέσεων και της διεθνούς συνεργασίας δη¬ 
μοσίων και ιδιωτικών φορέων, που δραστηριοποιούνται 
στο χώρο της κατά τόπο αρμοδιότητας του Υπουργείου 
Μακεδονίας - Θράκης και αναλαμβάνουν πρωτοβουλίες 
διμερούς ή πολυμερούς συνεργασίας με χώρες της Νό¬ 
τιο-Ανατολικής Ευρώπης. 

2. Παρακολουθεί, υποβοηθά, υποστηρίζει και συντονί¬ 
ζει δράσεις αναφορικά με την προώθηση της συνεργα¬ 
σίας με τις χώρες της Νότιο-Ανατολικής Ευρώπης σε συ¬ 
νεργασία με τα αντίστοιχα θεματικά Υπουργεία. 

3. Σε συνεργασία με τις αρμόδιες υπηρεσίεςτου Υπουρ¬ 
γείου και τα αντίστοιχα θεματικά Υπουργεία προωθεί τη 
συνεργασία των χωρών της Νότιο-Ανατολικής Ευρώπης 
σε θέματα περιβάλλοντος, έργων υποδομής, πολιτιστι¬ 
κής κληρονομιάς και τουριστικής ανάπτυξης. 

4. Επιμελείται της παρουσίασης των παραμέτρων της 
οικονομικής ζωής και των κοινωνικών συνθηκών που επι¬ 
κρατούν στις χώρες της Νότιο-Ανατολικής Ευρώπης. 

5. Σε συνεργασία με το Τμήμα Οικονομίας και Ανάπτυ¬ 
ξης του Υπουργείου, και τα αρμόδια Υπουργεία, αναλύει 
τα προβλήματα και τις προοπτικές της παραγωγής, όπως 
εκτιμώνται από τους τοπικούς παράγοντες και όπως προ¬ 
κύπτουν από τη σημερινή πραγματικότητα για τις χώρες 
της Νότιο-Ανατολικής Ευρώπης, με σκοπό την υποβολή 
προτάσεων για τη δημιουργία και υιοθέτηση κινήτρων 
που θα διασφαλίζουν την ενίσχυση της επιχειρηματικής 
δραστηριότητας στο χώρο ευθύνης του Υπουργείου. 

6. Εξετάζει τα βασικά στοιχεία του τομέα των μεταφο¬ 
ρών, καθώς επίσης και των θεμάτων αποθήκευσης και 
διανομής των προοριζόμενων για τις χώρες της Νότιο- 
Ανατολικής Ευρώπης προϊόντων, σε συνεργασία με το 
Τμήμα Μεταφορών και Επικοινωνιών του Υπουργείου. 

7. Μελετά τις προοπτικές του εισαγωγικού καιεξαγωγι- 
κού εμπορίου και την επίδειξη στους τομείς, όπου εκδη¬ 
λώνεται ελληνικό ενδιαφέρον για εισαγωγές ή εξαγωγές. 
Ενημερώνεται για τις κυριότερες τελωνειακές διαδικα¬ 
σίες και ρυθμίσεις, καθώς και για τα είδη που υπόκεινται 
σε ειδικές τελωνειακές ρυθμίσεις ως προς τις εισαγωγές 
και τις εξαγωγές. 

8. Επιμελείται της παρουσίασης των ρυθμίσεων που 
συνθέτουν το πλαίσιο υποδοχής, λειτουργίας και προ¬ 
στασίας των ξένων επενδύσεων, καθώς και της διαδικα¬ 
σίας για τη δημιουργία μικτών επιχειρήσεων. 

9. Προωθεί την ανάπτυξη της οικονομικής συνεργασίας 
ανάμεσα στη χώρα μας και τις χώρες της Νότιο-Ανατολι¬ 
κής Ευρώπης, μέσω της διαδικτύωσης των Περιφερειών 
της Μακεδονίας και της Θράκης, της ανάδειξης των συ¬ 
γκριτικών τους πλεονεκτημάτων και της δημιουργίας 
πλαισίου απρόσκοπτης πρόσβασης στην πληροφορία. 
Παράλληλα μέσω της διαδικτύωσης των Περιφερειών 
του βορειοελλαδικού χώρου σε συνεργασία με το Τμήμα 
Ευρωπαϊκών Υποθέσεων και με το Τμήμα Οικονομίας και 
Ανάπτυξης του Υπουργείου, παρακολουθεί τις χρηματο¬ 
δοτήσεις καθώς και τους φορείς, που δραστηριοποιού¬ 
νται στο πλαίσιο της ανασυγκρότησης της ΝΑ Ευρώπης 
προκειμένου να ενημερώσει και να πληροφορήσει επεν¬ 
δυτές και επιχειρήσεις που δραστηριοποιούνται στη Μα¬ 
κεδονία και τη Θράκη. 

10. Μεριμνά για τη βελτίωση και αναβάθμιση των ήδη 
εγκατεστημένων μηχανισμών οικονομικής συνεργασίας 
και προτείνει νέους με σκοπό την περαιτέρω ανάπτυξη 
της οικονομικής συνεργασίας με τις γειτονικές χώρες. 

11. Προς εξυπηρέτηση των σκοπών του Τμήματος συ¬ 
νεργάζεται με τα συναρμόδια Υπουργεία, Περιφέρειες, 
ΟΤΑ και Οργανισμούς, ιδίως δε, με τις αντίστοιχες υπη¬ 
ρεσιακές μονάδες του Υπουργείου Εξωτερικών, με σκο¬ 
πό τον ενιαίο σχεδίασμά της πολιτικής και την ομοιόμορ¬ 
φη αντιμετώπιση των επί μέρους θεμάτων. 


β. Τμήμα Ευρωπαϊκών Υποθέσεων 

1. Προωθεί και υποστηρίζει την ανάπτυξη δεσμών με 
την Ευρωπαϊκή Ένωση και ενισχύει τις δράσεις και το έρ¬ 
γο των Ευρωπαϊκών Οργάνων και Διεθνών Οργανισμών 
και των Μη Κυβερνητικών Οργανώσεων που εδρεύουν 
στη Βόρεια Ελλάδα. 

2. Στόχο του Τμήματος αποτελεί η απρόσκοπτη επικοι¬ 
νωνία και επαφή των πολιτών της Βόρειας Ελλάδας με τα 
όργανα της Ε.Ε. και η άμεση ενημέρωση για τις πολιτικές 
της Ε.Ε., ιδίως δε για την περιφερειακή ανάπτυξη. 

3. Παρακολουθεί στο πλαίσιο των αρμοδιοτήτων του τα 
προγράμματα και τις πολιτικές της Ε.Ε. στο χώρο ευθύ¬ 
νης του. 

4. Συμμετέχει στο σχεδίασμά, την κατάρτιση και την 
εκτέλεση δράσεων, που εμπίπτουν σε προγράμματα που 
χρηματοδοτούνται από την Ε.Ε. 

5. Συμμετέχει στην κατάρτιση και επεξεργασία ολοκλη¬ 
ρωμένων προγραμμάτων περιφερειακής ανάπτυξης της 
Μακεδονίας καιτης Θράκης. Μέσω της διαδικτύωσης των 
Περιφερειών της Μακεδονίας και της Θράκης σε συνερ¬ 
γασία με το Τμήμα Οικονομίας και Ανάπτυξης του Υπουρ¬ 
γείου προωθεί την ισόρροπη ανάπτυξη των Περιφερειών 
αυτών σε ευρωπαϊκό επίπεδο. 

6. Συντονίζει και εισηγείται τη συμμετοχή των Περιφε¬ 
ρειών της Μακεδονίας και της Θράκης σε προγράμματα 
της Ε.Ε και παρακολουθεί την εξέλιξή τους. 

7. Π ροωθείτα συ μφέροντα των Περιφερειών, των Ο ,Τ. Α 
και των λοιπών φορέων που δραστηριοποιούνται στη Μα¬ 
κεδονία και τη Θράκη στα αρμόδια όργανα της Ε.Ε. Πα¬ 
ρακολουθεί τις εξελίξεις στο επίπεδο της περιφερειακής 
πολιτικής της Ε.Ε και ενημερώνειτους αρμόδιους φορείς. 

8. Ενημερώνει τις αρμόδιες Υπηρεσίες και φορείς των 
χωρών της ΝΑ Ευρώπης για το νομικό και οικονομικό κα¬ 
θεστώς της Ευρωπαϊκής Ένωσης και διευκολύνει τις ευ¬ 
ρωπαϊκές πρωτοβουλίες στις χώρες αυτές. Επιμελείται 
της συλλογής πληροφοριακού υλικού και φροντίζει για 
την καλύτερη ενημέρωση του πολίτη της Β. Ελλάδας. 

9. Μεριμνά για την τήρηση αρχείου τευχών της επίση¬ 
μης Εφημερίδας Ε.Ε και λοιπών εντύπων και εκδόσεων 
της Ε.Ε. Ενημερώνει του πολίτες της Μακεδονίας και 
Θράκης για το ευρωπαϊκό κεκτημένο. 

10. Προς εξυπηρέτηση των σκοπών του Τμήματος συ¬ 
νεργάζεται με τα συναρμόδια Υπουργεία, Περιφέρειες, 
ΟΤΑ και Οργανισμούς, ιδίως δε, με τις αντίστοιχες μονά¬ 
δες του Υπουργείου Εξωτερικών, με σκοπό τον ενιαίο 
σχεδίασμά της πολιτικής και την ομοιόμορφη αντιμετώπι¬ 
ση των επί μέρους θεμάτων. 

11. Το Τμήμα Ευρωπαϊκών Υποθέσεων επικουρεί όλα τα 
υπόλοιπα τμήματα και διευθύνσεις του Υπουργείου στο 
πλαίσιο των αρμοδιοτήτωντους σε θέματα σχετικά με την 
Ε.Ε τις δράσεις και τις πολιτικές της. 

γ. Τμήμα Απόδημου Ελληνισμού 

1. Εξασφαλίζει τη συνεργασία και τις επαφές με εκπρο¬ 
σώπους του Συμβουλίου Απόδημου Ελληνισμού (ΣΑΕ) 
καθώς και των ομογενειακών οργανώσεων που έλκουν 
την καταγωγή τους από τη Βόρεια Ελλάδα, σε αντικείμε¬ 
να του Υπουργείου Μακεδονίας - Θράκης και των επο- 
πτευομένων από αυτό νομικών προσώπων. 

2. Παρακολουθεί τις εργασίες των Υπουργικών διασκέ¬ 
ψεων με εκπροσώπους αποδήμων ελληνικών σωματείων, 
διαφόρων επιτροπών και ομάδων εργασίας διεθνών ορ¬ 
γανισμών, που επεξεργάζονται αντικείμενα αρμοδιότη¬ 
τας του Υπουργείου Μακεδονίας - Θράκης και των επο- 

πτευομένων από αυτό νομικών προσώπων. Εργάζεται με 
σκοπό την εξασφάλιση συμμετοχής σε αυτές ελληνικών 
αντιπροσωπειών. Παρέχει οδηγίες για την επίσημη ελλη¬ 
νική θέση προς τις ελληνικές αντιπροσωπείες σε συζη- 
τούμενα θέματα σε συνεργασία με το αντίστοιχο θεματι¬ 
κό Υπουργείο. 

3. Ενισχύει, σε συνεργασία με τις ομογενειακές οργα¬ 
νώσεις, τις δράσεις και τα προγράμματα ομογενειακών 
πολιτιστικών φορέων. 

4. Συνεργάζεται σε θέματα αποδήμων και λοιπών οργα¬ 
νισμών και διασκέψεων με υπηρεσίες άλλων Υπουργείων 
και ιδίως με τις υπηρεσίες του Υπουργείου Εξωτερικών, 
και των αρμοδίων μονίμων ελληνικών αντιπροσωπειών για 
αντικείμενα αρμοδιότητας του Υπουργείου Μακεδονίας - 
Θράκης. 

δ. Τμήμα Άμυνας και Αιγαίου 

1. Συνεργάζεται με τα αντίστοιχα καθ’ ύλην Υπουργεία 
για τη δράση των αρμόδιων υπηρεσιών όσον αφορά την 
προστασία και ασφάλεια του Βορειοελλαδικού χώρου. 

2. Εντοπίζει, καταγράφει και εισηγείταιτα αναγκαία θε¬ 
σμικά μέτρα για την αντιμετώπιση και επίλυση των προ¬ 
βλημάτων που συνδέονται με το χώρο της Μακεδονίας - 
Θράκης με σκοπό την ασφάλεια της περιφέρειας. 

3. Συνεργάζεται με τις στρατιωτικές αρχές που εδρεύ¬ 
ουν στο χώρο της Μακεδονίας - Θράκης και ενημερώνε¬ 
ται από αυτές για τις δραστηριότητές τους. Υποστηρίζει 
και βοηθά τις στρατιωτικές αρχές στα θέματα αρμοδιό- 
τητάς του. Ερευνά και προτείνει δράσεις για την αντιμε¬ 
τώπιση καταστάσεων εκτάκτων αναγκών με τη συνεισφο¬ 
ρά των Ενόπλων Δυνάμεων. 

4. Σε συνεργασία με το γραφείο ενημέρωσης κοινού 
Γ.Ε.ΕΘ.Α. στη Θεσσαλονίκη, συμβάλλει στην πληρέστερη 
ενημέρωση των πολιτών της Βόρειας Ελλάδας. 

5. Συνεργάζεται με το αντίστοιχο θεματικό Υπουργείο 
για την προώθηση θεμάτων που απασχολούν το νησιωτι¬ 
κό χώρο της Β. Ελλάδας. Μεταφέρει στο αντίστοιχο 
Υπουργείο προτάσεις για τη λύση των προβλημάτων που 
απασχολούν τους κατοίκους της. 

6. Σε συνεργασία με τα αρμόδια τμήματα του Υπουρ¬ 
γείου και τα αντίστοιχα αρμόδια Υπουργεία, επιμελείται 
προγραμμάτων περιφερειακής ανάπτυξης των παρά¬ 
κτιων και νησιωτικών περιοχώντης Μακεδονίας - Θράκης. 

ε. Τμήμα Ασφάλειας και Δικαιοσύνης 

1. Το Τμήμα Ασφάλειας και Δικαιοσύνης ενημερώνεται 
από τις περιφερειακές διευθύνσεις των αρχών ασφαλεί¬ 
ας που εδρεύουν στη Βόρεια Ελλάδα για θέματα αρμο¬ 
διότητας τους. 

2. Μελετά και εισηγείται στο αρμόδιο θεματικό Υπουρ¬ 
γείο τα αναγκαία θεσμικά και άλλα μέτρα για την αντιμε¬ 
τώπιση και επίλυση των προβλημάτων που συνδέονται με 
την ασφάλεια στο χώρο ευθύνης του. 

3. Συντονίζει τη δράση των αρμόδιων υπηρεσιών για την 
προστασία και την ασφάλεια του βορειοελλαδικού χώρου 
σε συνεργασία με τα αντίστοιχα καθ’ ύλην Υπουργεία. 

4. Συνεργάζεται και λειτουργεί υποστηρικτικά στο πλαί¬ 
σιο των αρμοδιοτήτων του, με τις υπηρεσίες των αντίστοι¬ 
χων Υπουργείων που εδρεύουν στο χώρο ευθύνης του. 

5. Σε συνεργασία με τοπικούς φορείς εντοπίζει και κα¬ 
ταγράφει προβλήματα των λειτουργών της δικαιοσύνης 
και των υπαλλήλων των σωμάτων ασφαλείας στη Μακε¬ 
δονία και Θράκη και ενημερώνει τα αρμόδια Υπουργεία με 
την υποβολή προτάσεων. 


6. Συμμετέχει σε συνεργασία μετά αρμόδια Υπουργεία, 
Υπηρεσίες και τοπικούς φορείς στη διοργάνωση εκδηλώ¬ 
σεων με εκπαιδευτικό και ενημερωτικό χαρακτήρα. 

7. Ενημερώνει τους πολίτες για προγράμματα και πολι¬ 
τικές του τομέα του σε εθνικό και ευρωπαϊκό επίπεδο. 

8. Προς εξυπηρέτηση των σκοπών του Τμήματος συ¬ 
νεργάζεται με τα συναρμόδια Υπουργεία, Οργανισμούς 
και υπηρεσίες των Περιφερειών, με σκοπό τον ενιαίο σχε¬ 
δίασμά της πολιτικής και την ομοιόμορφη αντιμετώπιση 
των επί μέρους θεμάτων. 

Άρθρο 8 

Διεύθυνση Παιδείας, 

Πολιτισμού και Κοινωνικής Προστασίας 

Η Διεύθυνση Παιδείας, Πολιτισμού και Κοινωνικής Προ¬ 
στασίας περιλαμβάνει τα παρακάτω τμήματα: 

α. Τμήμα Παιδείας, Νέας Γενιάς, Αθλητισμού και Θρη¬ 
σκευμάτων 

β. Τμήμα Πολιτιστικής Κληρονομιάς και Σύγχρονου Πο¬ 
λιτισμού 

γ. Τμήμα Απασχόλησης και Κοινωνικής Προστασίας 

δ. Τμήμα Υγείας και Κοινωνικής Αλληλεγγύης 

ε. Τμήμα Μετανάστευσης και Κοινωνικής Ένταξης 

α. Τμήμα Παιδείας, Νέας Γενιάς, 

Αθλητισμού και Θρησκευμάτων 

1. Το Τμήμα Παιδείας, Νέας Γενιάς, Αθλητισμού και 
θρησκευμάτων είναι αρμόδιο για θέματα που αφορούν 
την παρακολούθηση και στην εφαρμογή της κυβερνητι¬ 
κής πολιτικής για την παιδεία, τη νέα γενιά και τον αθλητι¬ 
σμό στο χώρο της Μακεδονίας - Θράκης. 

2. Σε συνεργασία με τις υπηρεσίες των Γενικών Γραμ- 
ματειών Νέας Γενιάς και Αθλητισμού και των αρμόδιων 
θεματικών Υπουργείων εκπονεί μελέτες και διεξάγει 
έρευνες για τον καθορισμό των γενικών επιλογών, μέσα 
στις οποίες οι αρμόδιοι φορείς της περιφέρειας του 
Υπουργείου Μακεδονίας - Θράκης εφαρμόζουν την κυ¬ 
βερνητική πολιτική για την παιδεία, τη νέα γενιά και τον 
αθλητισμό. 

3. Σε συνεργασία με το Τμήμα Ευρωπαϊκών Υποθέσεων 
του Υπουργείου, παρακολουθεί, εισηγείται και συμμετέ¬ 
χει στο πλαίσιο των αρμοδιοτήτων του, στα προγράμμα¬ 
τα της Ευρωπαϊκής Ένωσης στην περιοχή της Βόρειας 
Ελλάδας που αφορούν την εκπαίδευση, τη δια βίου εκ¬ 
παίδευση και κατάρτιση και τη νέα γενιά εν γένει. Στο 
πλαίσιο αυτό, συνεργάζεται με τα αρμόδια Υπουργεία για 
την εφαρμογή των εθνικών προγραμμάτων. 

4. Συνεργάζεται μετά ΑΕΙ καιΤΕΙ και τα λοιπά ερευνητι¬ 
κά ιδρύματα για την αξιοποίηση της έρευνας και της επι¬ 
στημονικής γνώσης στην ανάπτυξη της Βόρειας Ελλά¬ 
δας. Σε συνεργασία με το Τμήμα Ευρωπαϊκών Υποθέσε¬ 
ων του Υπουργείου και με τα αντίστοιχα θεματικά 
Υπουργεία, προωθεί την ανάπτυξη κοινών δράσεων των 
εκπαιδευτικών ιδρυμάτων του χώρου ευθύνης του 
Υπουργείου Μακεδονίας Θράκης με διεθνείς και ευρω¬ 
παϊκούς φορείς. 

5. Ενισχύει τη δράση τοπικών φορέων, που ασχολού¬ 
νται με θέματα νέας γενιάς και αθλητισμού. 

6. Συμμετέχει στην οργάνωση γυμναστικών, αθλητικών 
δραστηριοτήτων και αθλητικών εκδηλώσεων στην περι¬ 
φέρεια της Βόρειας Ελλάδας, και σε συνεργασία με τη Γ ε¬ 
νική Γ ραμματεία Αθλητισμού, παρέχει τις αναγκαίες διευ¬ 
κολύνσεις για την υλοποίηση των σχετικών προγραμμά¬ 
των. 

7. Οργανώνει και διαχειρίζεται βιβλιοθήκες, κινητές μο¬ 
νάδες βιβλιοθηκών και βοηθά την πρόσβαση των πολιτών 
στη γνώση. 

8. Μεριμνά για τη βράβευση μαθητικών λογοτεχνικών 
έργων και για την πραγματοποίηση πολιτιστικών εκδηλώ¬ 
σεων στα σχολεία της περιφέρειας του Υπουργείου Μα¬ 
κεδονίας - Θράκης. 

9. Εισηγείται την ενίσχυση των υποδομών και του εκ¬ 
συγχρονισμού των σχολείων. 

10. Παρακολουθεί την εφαρμογή των διατάξεων περί 
θρησκευτικής ελευθερίας στο χώρο της Μακεδονίας και 
της Θράκης. 

11. Ενημερώνει τους πολίτες για προγράμματα και πο¬ 
λιτικές του τομέα του σε εθνικό και ευρωπαϊκό επίπεδο. 

12. Προς εξυπηρέτηση των σκοπών του Τμήματος συ¬ 
νεργάζεται με τα συναρμόδια Υπουργεία, Οργανισμούς 
και υπηρεσίες των Περιφερειών της Μακεδονίας και της 
Θράκης, με σκοπό τον ενιαίο σχεδίασμά της πολιτικής και 
την ομοιόμορφη αντιμετώπιση των επί μέρους θεμάτων. 

β. Τμήμα Πολιτιστικής Κληρονομιάς 
και Σύγχρονου Πολιτισμού 

1. Το Τμήμα Πολιτιστικής Κληρονομιάς και Σύγχρονου 
Πολιτισμού ασχολείται με θέματα που αφορούν την προ¬ 
στασία και ανάδειξη της πολιτιστικής κληρονομιάς καιτην 
ανάπτυξη του σύγχρονου πολιτισμού στο χώρο της Μα¬ 
κεδονίας και της Θράκης. 

2. Παρακολουθεί την κυβερνητική πολιτιστική πολιτική 
και προωθεί την εφαρμογή του Εθνικού Στρατηγικού Σχε¬ 
δίου για τον Πολιτισμό στο χώρο της Βόρειας Ελλάδας, 
παρέχοντας τις αναγκαίες διευκολύνσεις στο πλαίσιο των 
αρμοδιοτήτων του. 

3. Σε συνεργασία με τις αρμόδιες υπηρεσιακές μονάδες 
του Υπουργείου, παρακολουθεί τις πολιτικές και τα προ¬ 
γράμματα της Ευρωπαϊκής Ένωσης για την περιοχή. 

4. Συγκεντρώνει, μελετά και γενικά επεξεργάζεται στοι¬ 
χεία για την κατάρτιση προγραμμάτων για την προστα¬ 
σία, ανάδειξη και αξιοποίηση της πολιτιστικής κληρονο¬ 
μιάς και της σύγχρονης δημιουργίας στο χώρο ευθύνης 
του, καθώς και για την εκτέλεση αυτών σε συνεννόηση με 
το αρμόδιο θεματικό Υπουργείο. 

5. Στηρίζει θεσμοθετημένες πολιτιστικές πρωτοβου¬ 
λίες, και ενισχύει δράσεις πολιτιστικών φορέων του εξω¬ 
τερικού, συμμετέχει στην κατάρτιση, εισήγηση και γνω¬ 
μοδότηση για πολιτιστικά αναπτυξιακά προγράμματα, 
περιφερειακού, εθνικού και διακρατικού χαρακτήρα, του 
βορειοελλαδικού χώρου στο πλαίσιο της κυβερνητικής 
πολιτιστικής πολιτικής. Συμμετέχει δε και στην παρακο¬ 
λούθηση της πορείας τους και εισηγείται τις αναγκαίες, 
βάση των εκάστοτε συνθηκών και απαιτήσεων, τροποποι¬ 
ήσεις τους. 

6. Προωθεί δράσεις και προγράμματα προβολής της 
πολιτιστικής κληρονομιάς και παράδοσης και της σύγ¬ 
χρονης πνευματικής και καλλιτεχνικής δημιουργίας. Για 
το σκοπό αυτό συνεργάζεται με τοπικούς και εθνικούς 
φορείς. 

7. Δημιουργεί πεδία συνεργασίας αναφορικά με την 
παιδεία και τον τουρισμό, εξειδικεύοντας την κυβερνητι¬ 
κή πολιτική στο χώρο της Μακεδονίας και της Θράκης. 

8. Ειδικότερα το Τμήμα Πολιτιστικής Κληρονομιάς και 
Σύγχρονου Πολιτισμού: 

α. Επικουρεί το έργο των πολιτιστικών Υπηρεσιών της 
Βόρειας Ελλάδας. 

β. Προωθεί τη σύνταξη προγραμμάτων έρευνας, συ¬ 


ντήρησης και ανασκαφών στο πλαίσιο της γενικότερης 
πολιτικήςτου Υπουργείου Πολιτισμού και συμβάλλει στην 
υλοποίησή τους. 

γ. Αναλαμβάνει έργα που χρειάζονται ειδικό εξοπλισμό 
ή εξειδικευμένο προσωπικό, με τη συνεργασία των οικεί¬ 
ων υπηρεσιών του Υπουργείου Πολιτισμού. 

δ. Ενισχύει τις μονάδες με επιστημονικό και άλλο προ¬ 
σωπικό ανάλογα με την αξιολόγηση των αναγκών της πε¬ 
ριοχής. 

ε. Εποπτεύει το έργο που παράγεται. 

9. Συνεργάζεται με το αρμόδιο Τμήμα Περιβάλλοντος, 
Χωροταξίας και Δημοσίων Έργων του Υπουργείου για το 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών, λόγω του ιδιαίτερου 
ιστορικού, λαογραφικού, πολεοδομικού, αισθητικού και 
αρχιτεκτονικού χαρακτήρα τους και στη θέσπιση όρων 
και περιορισμών δόμησής τους. 

10. Συνεργάζεται με το Τμήμα Περιβάλλοντος, Χωροτα¬ 
ξίας και Δημοσίων Έργων του Υπουργείου για: 

α. Την αναστολή σε οικισμούς ή περιοχές τους, κάθε ερ¬ 
γασίας ανέγερσης νέων κτιρίων, κατεδάφισης ή επισκευ¬ 
ής, προσθήκης, αλλαγής εξωτερικής εμφάνισης υφιστα¬ 
μένων κτιρίων, καθώς και κάθε εργασίας υποδομής του 
οικισμού, όταν πρόκειται να συνταχθεί οριστική πολεοδο- 
μική μελέτη ή και ειδικός κανονισμός δόμησης. 

β. Το χαρακτηρισμό τόπωνπου παρουσιάζουν ιδιαίτερο 
φυσικό κάλλος, τον καθορισμό όρων και περιορισμών δό¬ 
μησής τους με εξαίρεση τους ιστορικούς και τους αρχαι¬ 
ολογικούς. 

γ. Την έγκριση για την ανέγερση οικοδομημάτων σε τό¬ 
πους που χαρακτηρίζονται ως ιδιαιτέρου φυσικού κάλ¬ 
λους (εξαιρουμένων των ιστορικών και αρχαιολογικών). 

11. Συμβάλλει στην προστασία των τόπων που χαρα¬ 
κτηρίζονται ή έχουν ήδη χαρακτηρισθεί από το Υπουρ¬ 
γείο Πολιτισμού ως ιστορικοί, και σε συνεργασία μετο αρ¬ 
μόδιο Τμήμα Περιβάλλοντος, Χωροταξίας και Δημοσίων 
Έργων του Υπουργείου προχωρεί στον ορισμό όρων και 
περιορισμών δόμησης και την έγκριση για εκτέλεση οποι- 
ουδήποτε έργου σ’ αυτούς τους τόπους. 

12. Προωθεί και συμμετέχει στη συγκέντρωση, στη δια¬ 
τήρηση και στην προβολή γενικά των στοιχείων λαϊκού 
πολιτισμού στη περιοχή της Βόρειας Ελλάδας, σε συναρ- 
μοδιότητα μετο Υπουργείο Πολιτισμού. 

Ειδικότερα: 

α. Στην καταγραφή, στη διατήρηση και στην ενίσχυση 
και οργάνωση των διαφόρων λαογραφικών εκδηλώσεων 
και εορτών, σε συνεργασία με τα αρμόδια όργανα και 
τους τοπικούς λαογραφικούς συλλόγους. 

β. Στη συγκέντρωση, στη διάθεση, στη συντήρηση και 
προβολή των στοιχείων του λαϊκού βίου και ειδικότερα 
της λαϊκής τέχνης και την ενθάρρυνση και ενίσχυσή της 
με κάθε μέσο. 

γ. Στην ίδρυση, στην οργάνωση, στη λειτουργία και 
στην ενίσχυση των πάσης φύσεως λαογραφικών μουσεί¬ 
ων και συλλόγων. 

δ. Στη διάσωση, στη μελέτη, στην προβολή και στην ενί¬ 
σχυση της εθνικής μουσικής και χορευτικής κληρονο¬ 
μιάς. 

ε. Στην ίδρυση, στην οργάνωση και στην ενίσχυση κέ¬ 
ντρων έρευνας της βυζαντινής και της δημοτικής μουσι¬ 
κής, καθώς επίσης και κάθε φύσεως χορευτικών και μου¬ 
σικών συγκροτημάτων. 

13. Συμμετέχει στην παρακολούθηση, στη μελέτη και 

στη λήψη μέτρων για την προώθηση γενικά των θεμάτων 
που αναφέρονται στην ενίσχυση και ανάπτυξη των καλών 
τεχνών στην περιοχή της Βόρειας Ελλάδας, σε συνεργα¬ 
σία με το Υπουργείο Πολιτισμού. 

Ειδικότερα: 

α. Στην παρακολούθηση, στη μελέτη και στη λήψη μέ¬ 
τρων για την προώθηση των θεμάτων γενικά που αναφέ- 
ρονται στην ενίσχυση και ανάπτυξη του ελληνικού θεά¬ 
τρου. 

β. Στην παρακολούθηση, στη μελέτη και στη λήψη μέ¬ 
τρων για την προώθηση των ζητημάτων, που αναφέρο- 
νται στην καλλιέργεια και ανάπτυξη της τέχνης του χο¬ 
ρού. 

γ. Στην παρακολούθηση, στη μελέτη και στη λήψη μέ¬ 
τρων, για την προώθηση των ζητημάτων των αναφερομέ- 
νων στην καλλιέργεια των εικαστικών τεχνών. 

δ. Στη μέριμνα ανέγερσης μνημείων, ηρώων και ανδριά¬ 
ντων από κρατικούς φορείς. 

ε. Στην παρακολούθηση, στη μελέτη και στη λήψη μέ¬ 
τρων για την προώθηση των ζητημάτων, που αναφέρο- 
νται στα δημιουργήματα των Ελλήνων καλλιτεχνών της 
μουσικής στην ημεδαπή και αλλοδαπή. 

14. Συμμετέχει στην παρακολούθηση, στη μελέτη και 
στη λήψη μέτρων για την προώθηση των ζητημάτων που 
αναφέρονται στην καλλιέργεια των ελληνικών γραμμά¬ 
των και μέσω αυτών, στην πολιτιστική ανάπτυξη των κα¬ 
τοίκων της Βόρειας Ελλάδας. Στην ενθάρρυνση της ανά¬ 
πτυξης των ελληνικών γραμμάτων στην περιοχή αυτή με 
τις βραβεύσεις, χορηγίες και άλλα μέσα. 

15. Σε συνεργασία με το Υπουργείο Πολιτισμού, και 
τους εποπτευόμενους φορείς και οργανισμούς αυτού, 
προωθεί και συμμετέχει στη μελέτη, οργάνωση και επο- 
πτεία εκθέσεων και πολιτιστικών εκδηλώσεων με στόχο 
την πολιτιστική αποκέντρωση και την πολιτιστική προβο¬ 
λή της Ελλάδας στο εσωτερικό και το εξωτερικό. 

16. Είναι αρμόδιο για την εποπτεία και την ηθική και υλι¬ 
κή συμπαράσταση στα ιδρύματα και στα πνευματικά κέ¬ 
ντρα καθώς και στα πολιτιστικά σωματεία, που εδρεύουν 
στην περιφέρεια του Υπουργείου Μακεδονίας Θράκης, 
σε συναρμοδιότητα με το Υπουργείο Πολιτισμού. 

17. Ενημερώνει τους πολίτες για προγράμματα και πο¬ 
λιτικές του τομέα του σε εθνικό και ευρωπαϊκό επίπεδο. 

18. Προς εξυπηρέτηση των σκοπών του Τμήματος συ¬ 
νεργάζεται με τα συναρμόδια Υπουργεία, Οργανισμούς 
και υπηρεσίες των Περιφερειών της Μακεδονίας και της 
Θράκης, με σκοπό τον ενιαίο σχεδίασμά της πολιτικής και 
την ομοιόμορφη αντιμετώπιση των επί μέρους θεμάτων. 

γ. Τμήμα Απασχόλησης και Κοινωνικής Προστασίας 

1. Το Τμήμα Απασχόλησης και Κοινωνικής Προστασίας 
παρακολουθεί και παρέχει τις απαραίτητες διευκολύν¬ 
σεις, στο πλαίσιο των αρμοδιοτήτωντου, για την εφαρμο¬ 
γή του Εθνικού Σχεδίου Δράσης για την Απασχόληση. 

2. Ενημερώνεται από τις αρμόδιες εθνικές και ευρωπαϊ¬ 
κές υπηρεσίες, συγκεντρώνει και επεξεργάζεται τα στατι¬ 
στικά δεδομένα και στοιχεία που αφορούν την απασχό¬ 
ληση και τα είδη ανεργίας στις περιφέρειές του. Σε συ¬ 
νεργασία με τους τοπικούς φορείς, τα συνδικαλιστικά 
όργανα των εργαζομένων και των εργοδοτών, και τους 
αρμόδιους υπηρεσιακούς παράγοντες, προτείνει μέτρα 
για την ενίσχυση της απασχόλησης και την καταπολέμη¬ 
ση της ανεργίας στη Βόρεια Ελλάδα. 

3. Προωθεί τη συμμετοχή των φορέων της Μακεδονίας 
και Θράκης σε εθνικά και ευρωπαϊκά προγράμματα με 


σκοπό τη βελτίωση των συνθηκών απασχόλησης και την 
καταπολέμηση της ανεργίας. Υποστηρίζειτις προσπάθει¬ 
ες για την ενίσχυση της απασχόλησης των Ατόμων με 
Αναπηρίες και των κοινωνικά μειονεκτουσών ομάδων. 

4. Σε συνεργασία με το Τμήμα Ευρωπαϊκών Υποθέσεων 
καιτο Τ μήμα Παιδείας, Νέας Γ ενιάς, Αθλητισμού και Θρη¬ 
σκευμάτων του Υπουργείου, ενισχύει τις δράσεις ιδιωτι¬ 
κών και δημοσίων φορέων, τοπικών ή εθνικών, καθώς και 
ευρωπαϊκών και διεθνών οργανισμών σχετικά με την 
επαγγελματική κατάρτιση και τη δια βίου εκπαίδευση. 

5. Ενημερώνει τους πολίτες για προγράμματα και πολι¬ 
τικές του τομέα του σε εθνικό και ευρωπαϊκό επίπεδο. 

6. Προς εξυπηρέτηση των σκοπών του Τμήματος συ¬ 
νεργάζεται με τα συναρμόδια Υπουργεία, Οργανισμούς 
και υπηρεσίες των Περιφερειών της Μακεδονίας και της 
Θράκης, με σκοπό τον ενιαίο σχεδίασμά της πολιτικής και 
την ομοιόμορφη αντιμετώπιση των επί μέρους θεμάτων. 

δ. Τμήμα Υγείας και Κοινωνικής Αλληλεγγύης 

1. Το Τμήμα Υγείας και Κοινωνικής Αλληλεγγύης παρα¬ 
κολουθεί τις δράσεις των φορέων που σχετίζονται με την 
υγεία στο χώρο ευθύνης του και ενημερώνεται για την 
αποτελεσματικότητά τους. 

2. Παρέχει τις απαραίτητες διευκολύνσεις στο πλαίσιο 
των αρμοδιοτήτων του για την απρόσκοπτη λειτουργία 
των Υπηρεσιών υγείας. 

3. Ενισχύει και υποβοηθά τους φορείς και τα ιδρύματα, 
που ασχολούνται με την υγεία και την κοινωνική αλληλεγ¬ 
γύη στο χώρο ευθύνης του. 

4. Σε συνεργασία με τους αρμόδιους φορείς ενισχύει 
δράσεις κοινωνικής επανένταξης. 

5. Ενημερώνει τους πολίτες για προγράμματα και πολι¬ 
τικές του τομέα του σε εθνικό και ευρωπαϊκό επίπεδο. 

6. Προς εξυπηρέτηση των σκοπών του Τμήματος συ¬ 
νεργάζεται με τα συναρμόδια Υπουργεία, Οργανισμούς 
και τις υπηρεσίες των Περιφερειών της Μακεδονίας και 
της Θράκης, με σκοπό τον ενιαίο σχεδίασμά της πολιτικής 
και την ομοιόμορφη αντιμετώπιση των επί μέρους θεμά¬ 
των. 

ε. Τμήμα Μετανάστευσης και Κοινωνικής Ένταξης 

1. Το Τμήμα Μετανάστευσης και Κοινωνικής Ένταξης 
μεριμνά στο πλαίσιο των αρμοδιοτήτων του, για την οικο¬ 
νομική, κοινωνική, πολιτιστική και γεωγραφική ένταξη 
των παλιννοστούντων αποδήμων. 

2. Συνεργάζεται με φορείς και οργανώσεις - συλλόγους 
των παλιννοστούντων ομογενών για την προώθηση των 
αιτημάτων τους και την επίλυση των προβλημάτων τους. 

3. Συντονίζει τις περιφερειακές Υπηρεσίες της Μακεδο¬ 
νίας και της Θράκης που ασχολούνται με θέματα μετανά¬ 
στευσης. 

4. Μελετά και επεξεργάζεται προγράμματα με σκοπό 
την αντιμετώπιση όλων των μορφών κοινωνικού αποκλει¬ 
σμού στο χώρο ευθύνης του. Ενθαρρύνει και υποστηρίζει 
τις προσπάθειες και δράσεις τοπικών φορέων, οργανώ¬ 
σεων και συλλόγων για την ένταξη κοινωνικά αποκλεισμέ¬ 
νων. 

5. Ενημερώνεται για τις εθνικές και ευρωπαϊκές πολιτι¬ 
κές για την άρση του κοινωνικού αποκλεισμού προωθώ¬ 
ντας τη συμμετοχή των τοπικών φορέων στα αντίστοιχα 
προγράμματα. 

6. Ενημερώνει τους πολίτες και συνεργάζεται μετά συ¬ 
ναρμόδια Υπουργεία, Οργανισμούς και υπηρεσίες των 
Περιφερειών της Μακεδονίας και της Θράκης, με σκοπό 

τον ενιαίο σχεδίασμά της πολιτικής και την ομοιόμορφη 
αντιμετώπιση των επί μέρους θεμάτων. 

Άρθρο 9 

Διεύθυνση Οικονομίας και Τουριστικής Ανάπτυξης 

Η Διεύθυνση Οικονομίας και Τουριστικής Ανάπτυξης 
περιλαμβάνει τα παρακάτω τμήματα: 

α. Τμήμα Οικονομίας και Ανάπτυξης 

β. Τμήμα Τουριστικής Ανάπτυξης 

γ. Τμήμα Αγροτικής Ανάπτυξης και Τροφίμων 

α. Τμήμα Οικονομίας και Ανάπτυξης 

1. Το Τμήμα Οικονομίας και Ανάπτυξης συνεργάζεται με 
τα αρμόδια θεματικά Υπουργεία για την χάραξη της πολι¬ 
τικής σε θέματα ανάπτυξης της Μακεδονίας και της Θρά¬ 
κης και την κατάρτιση των προγραμμάτων οικονομικής 
και κοινωνικής ανάπτυξής της. 

2. Σε συνεργασία μετά αρμόδια Υπουργεία, τις Περιφέ¬ 
ρειες και τους ΟΤΑ, καταρτίζει προγράμματα, γνωμοδο- 
τεί, εκπονεί και παρακολουθεί την εξέλιξη των προγραμ¬ 
μάτων ανάπτυξης της μεθοριακής ζώνης. 

3. Προωθεί μέτρα και κίνητρα οικονομικής ανάπτυξης 
στη Βόρεια Ελλάδα και παρακολουθεί την εφαρμογή των 
αναπτυξιακών νόμων. 

4. Συλλέγει και διατηρεί στατιστικά στοιχεία και δεδο¬ 
μένα οικονομικού χαρακτήρα για τον πρωτογενή, δευτε¬ 
ρογενή καιτριτογενή τομέα, τα οποία θέτει στη διάθεση 
των φυσικών προσώπων και επιχειρήσεων που επιθυμούν 
να αναπτύξουν οικονομικές δραστηριότητες στο χώρο 
της Μακεδονίας και Θράκης. Σε συνεργασία μετά αρμό¬ 
δια Υπουργεία ενημερώνει τους πολίτες για τις δυνατό¬ 
τητες αξιοποίησης επενδυτικών προγραμμάτων με στόχο 
την ενίσχυση της επιχειρηματικότητας. 

5. Σε συνεργασία με το Τμήμα Ευρωπαϊκών Υποθέσεων 
του Υπουργείου και τα αρμόδια Υπουργεία, παρακολου¬ 
θεί και συμμετέχει στη διαχείριση ευρωπαϊκών προγραμ¬ 
μάτων που στοχεύουν στην ανάπτυξη. 

6. Συμβάλλει στη δημιουργία κατάλληλου επενδυτικού 
κλίματος με σκοπό την προσέλκυση επενδύσεων από το 
εσωτερικό και εξωτερικό. 

7. Προωθεί την ισόρροπη ανάπτυξη των Περιφερειών 
της Μακεδονίας και της Θράκης, αναδεικνύοντας τα συ¬ 
γκριτικά τους πλεονεκτήματα. Μέσω της διαδικτύωσης 
των Περιφερειών αυτών παρακολουθεί την εξέλιξη των 
αναπτυξιακών έργων στη Βόρεια Ελλάδα, καθώς επίσης 
και τις χρηματοδοτήσεις αυτών. 

8. Σε συνεργασία με ερευνητικά ινστιτούτα, επιστημονι¬ 
κά ιδρύματα, ΑΕΙ, ΤΕΙ, ιδιωτικούς και δημόσιους φορείς 
της Ελλάδας και του εξωτερικού, πρωτοστατεί και συμ¬ 
βάλλει στη δημιουργία τεχνολογικών πάρκων, ζωνών και 
πόλων καινοτομίας. Προς τούτο, παρέχει κάθε δυνατή 
υποστήριξη στο πλαίσιο των αρμοδιοτήτων του. 

9. Προωθεί και ενισχύει τη δημιουργία υποδομών μέσα 
από την συνεργασία φορέων ιδιωτικού και δημοσίου το¬ 
μέα σε εθνικό και διεθνές επίπεδο προκειμένου να κατα¬ 
στεί ο χώρος της Μακεδονίας και της Θράκης ενεργεια¬ 
κός κόμβος. 

10. Διαχειρίζεται εθνικά και ευρωπαϊκά προγράμματα. 

11. Συνεργάζεται με τα επιμελητήρια της Βορείου Ελ¬ 
λάδος για την προώθηση των επιχειρηματικών τους δρά¬ 
σεων. 

12. Ενθαρρύνει την ανάπτυξη και διείσδυση νέων τε¬ 
χνολογιών στο δημόσιο και ιδιωτικό τομέα, με σκοπό την 
καλύτερη εξυπηρέτηση του πολίτη, την αύξηση της πα¬ 


ραγωγικότητας και την ενίσχυση της επιχειρηματικότη¬ 
τας. 

13. Παρέχει τις αναγκαίες διευκολύνσεις στο πλαίσιο 
των αρμοδιοτήτων του, στις αρμόδιες υπηρεσίες για την 
καταπολέμηση του οικονομικού εγκλήματος. 

14. Με γνώμονα τους κανόνες της Ενιαίας Αγοράς και 
σε συνεργασία με τα αρμόδια Υπουργεία και με το Τ μήμα 
Ευρωπαϊκών Υποθέσεωντου Υπουργείου, συμβάλλει στη 
δημιουργία των προϋποθέσεων ανάπτυξης υγιούς αντα¬ 
γωνισμού και προστασίας των επενδύσεων στη Μακεδο¬ 
νία και Θράκη. Στο πλαίσιο αυτό προωθεί δράσεις για την 
προστασία του καταναλωτή. 

15. Ενημερώνει τους πολίτες για προγράμματα και πο¬ 
λιτικές του τομέα του σε εθνικό και ευρωπαϊκό επίπεδο. 

16. Προς εξυπηρέτηση των σκοπών του Τμήματος συ¬ 
νεργάζεται με τα συναρμόδια Υπουργεία, Οργανισμούς 
και υπηρεσίες των Περιφερειών της Μακεδονίας και της 
Θράκης, με σκοπό τον ενιαίο σχεδίασμά της πολιτικής και 
την ομοιόμορφη αντιμετώπιση των επί μέρους θεμάτων. 

β. Τμήμα Τουριστικής Ανάπτυξης 

1. Το Τμήμα Τουριστικής Ανάπτυξης έχει ως κύρια αρ¬ 
μοδιότητα να προωθεί και να υποβοηθά την τουριστική 
ανάπτυξη στο χώρο της Μακεδονίας και Θράκης. 

2. Σε συνεργασία με το Υπουργείο Τουριστικής Ανάπτυ¬ 
ξης, τις Περιφέρειες και τους ΟΤΑ, καταρτίζει προγράμ¬ 
ματα, γνωμοδοτεί και παρακολουθεί την εξέλιξη των προ¬ 
γραμμάτων, που υλοποιούν την τουριστική ανάπτυξη. 

3. Μεριμνά για την ισόρροπη ανάπτυξη των Περιφερει¬ 
ών της Μακεδονίας και της Θράκης, καταγράφοντας τα 
συγκριτικά πλεονεκτήματα κάθε περιοχής και αναδει- 
κνύοντας τις ιδιαίτερες δυνατότητες τουριστικής ανά¬ 
πτυξης κάθε τοπικής κοινωνίας. 

4. Υποβοηθεί, σε συνεργασία με άλλα τμήματα, στην 
πραγματοποίηση έργων ειδικής τουριστικής υποδομής, 
ενισχύονταςτις προσπάθειες δημοσίων και ιδιωτικών φο¬ 
ρέων, σε συνεννόηση με τα Υπουργεία Ανάπτυξης, Οικο¬ 
νομίας και Οικονομικών και Τουριστικής Ανάπτυξης. 

5. Ενισχύει κάθε προσπάθεια ανάπτυξης, προώθησης 
και προβολής νέων τουριστικών προϊόντων στη Μακεδο¬ 
νία και Θράκη, στο πλαίσιο της κυβερνητικής τουριστικής 
πολιτικής, σε συνεννόηση με το αντίστοιχο θεματικό 
Υπουργείο και τις υπηρεσίες αυτού. 

6. Αναδεικνύοντας τα πλεονεκτήματα που παρουσιάζει 
το πολιτιστικό και φυσικό περιβάλλον της Βόρειας Ελλά¬ 
δας, σε συνεργασία με το Τμήμα Πολιτιστικής Κληρονο¬ 
μιάς και Σύγχρονου Πολιτισμού του Υπουργείου, προτεί¬ 
νει πολιτικές ανάπτυξης του πολιτιστικού τουρισμού, 
εναλλακτικούς τρόπους ανάπτυξης του τουρισμού στα 
ιστορικά κέντρα των πόλεων, τους παραδοσιακούς οικι¬ 
σμούς και τους χώρους και τοπία ιδιαίτερου κάλλους, 
προκειμένου να γίνουν ελκυστικοί τουριστικοί προορι¬ 
σμοί. 

7. Ενισχύει τις προσπάθειες των τοπικών και εθνικών 
φορέων για επιμήκυνση της τουριστικής περιόδου σε δω¬ 
δεκάμηνη βάση, προάγονταςτις εναλλακτικές και θεματι¬ 
κές μορφές τουρισμού. 

Ειδικότερα: 

α. Σε συνεργασία με τα Υπουργεία Πολιτισμού και Του¬ 
ριστικής Ανάπτυξης και τα τμήματα Πολιτιστικής Κληρο¬ 
νομιάς και Σύγχρονου Πολιτισμού και Παιδείας, Νέας Γε- 
νιάς, Αθλητισμού και Θρησκευμάτων του Υπουργείου 
Μακεδονίας-Θράκης προωθεί την ανάδειξη του πολιτι¬ 
στικού και θρησκευτικού τουρισμού. 

β. Συμμετέχει στην αξιοποίηση και στη δημιουργία υπο¬ 
δομών για την προαγωγή του ιαματικού-θεραπευτικού 
τουρισμού, και βοηθά τους αρμόδιους φορείς στην προ¬ 
ώθηση του ορεινού και θαλάσσιου τουρισμού. 

γ. Προωθεί και ενισχύει αγροτουριστικές δράσεις καιπρο- 
γράμματα στο χώρο ευθύνηςτου, σε συνεργασία με το Τμή¬ 
μα Αγροτικής Ανάπτυξης και Τροφίμων του Υπουργείου. 

δ. Συμμετέχει στη μελέτη και στην άσκηση πολιτικής 
προσέλκυσης συνεδρίων, τοπικών, εθνικών και διεθνών, 
καθώς και συναφών προς αυτά εκδηλώσεων, όπως σεμι¬ 
ναρίων, συμποσίων και διαλέξεων, που συγκαλούνται στη 
Μακεδονία και τη Θράκη, στο πλαίσιο προώθησης του συ- 
νεδριακού τουρισμού. 

8. Προωθεί τη δημιουργία τουριστικού δικτύου μεταξύ 
των τοπικών φορέων, προκειμένου να εξασφαλιστεί η 
κοινή δράση και συνεργασία τους με στόχο την τουριστι¬ 
κή ανάπτυξη και προβολή της Μακεδονίας και Θράκης 
στο εσωτερικό και εξωτερικό. 

9. Ενημερώνει τους πολίτες, τους φορείς και τους ορ¬ 
γανισμούς του χώρου ευθύνης του για προγράμματα και 
πολιτικέςτουτομέατου σεεθνικό και ευρωπαϊκό επίπεδο. 

10. Προς εξυπηρέτηση των σκοπών του Τμήματος συ¬ 
νεργάζεται με τα συναρμόδια Υπουργεία, Οργανισμούς 
και περιφερειακές Υπηρεσίες, με σκοπό τον ενιαίο σχε¬ 
δίασμά της πολιτικής και την ομοιόμορφη αντιμετώπιση 
των επί μέρους θεμάτων. 

γ. Τμήμα Αγροτικής Ανάπτυξης και Τροφίμων 

1. Το Τμήμα Αγροτικής Ανάπτυξης και Τροφίμων σε συ¬ 
νεργασία με το αρμόδιο Υπουργείο για το σχεδίασμά της 
αγροτικής, δασικής και αλιευτικής πολιτικής, εισηγείται 
την επεξεργασία και τη λήψη μέτρων για την επίτευξη των 
αναπτυξιακών στόχων καιτην εξασφάλιση των αναγκαίων 
προϋποθέσεων για την υλοποίηση του παραπάνω σχε- 
διασμού με σκοπό την αξιοποίηση των δυνατοτήτων και 
των ιδιαιτεροτήτων της Μακεδονίας και της Θράκης. 

2. Σε συνεργασία με το Τμήμα Ευρωπαϊκών Υποθέσεων 
του Υπουργείου και το αντίστοιχο θεματικό Υπουργείο 
παρακολουθεί, εισηγείται και εκπονεί προγράμματα που 
χρηματοδοτούνται από την Ε.Ε και αφορούν την ανάπτυ¬ 
ξη της αγροτικής πολιτικής. 

3. Ενισχύει την ίδρυση, οργάνωση και λειτουργία επι¬ 
χειρήσεων με αντικείμενο την αγροτική, κτηνοτροφική 
παραγωγή, μεταποίηση και εμπορία. 

4. Μελετά και βοηθά στο προγραμματισμό των αλιευτι¬ 
κών δραστηριοτήτων στα υδάτινα οικοσυστήματα (εσω¬ 
τερικά και θαλάσσια) με σκοπό την προστασία και τον 
έλεγχο της αύξησης των αλιευτικών προϊόντων σύμφωνα 
με τις εθνικές και ευρωπαϊκές προτεραιότητες. 

5. Στηρίζει και υποβοηθά τις προσπάθειες για την εξει- 
δίκευση της γεωργίας και της κτηνοτροφίας. Υποστηρίζει 
και προωθεί την ποιοτική παραγωγή τροφίμων, την εναλ¬ 
λακτική γεωργία και την καλλιέργεια των βιολογικών 
προϊόντων. 

6. Συμμετέχει στην προσπάθεια για την προστασία της 
χλωρίδας και της πανίδας, αλλά και της βιοποικιλότητας 
και συμμετέχει στην εκπόνηση προγραμμάτων ενίσχυσης 
και εμπλουτισμού αυτών. 

7. Ενισχύει εκδηλώσεις και δράσεις για την προώθηση 
των αγροτικών προϊόντων. 

8. Συμμετέχει και υποβοηθά στην εκπόνηση μελετώνγια 
τη στήριξη και τον εκσυγχρονισμό των αγροτικών συνε¬ 
ταιριστικών οργανώσεων με κύριο στόχο την προώθηση 
πρότυπων συνεταιριστικών δραστηριοτήτων. 


9. Συλλέγει στοιχεία από τη Μακεδονία και τη Θράκη για 
την επισήμανση των βιοτόπων ιδιαίτερης σημασίας για τη 
διατήρηση των ειδών της άγριας πανίδας και χλωρίδας 
και ιδιαίτερα για τη μελέτη και απογραφή του φυτικού και 
θηραματικού κεφαλαίου της Βόρειας Ελλάδας, καθώς 
και για την παροχή οδηγιών για την προστασία και ανά¬ 
πτυξη των πληθυσμών των θηραμάτων. 

10. Βοηθά στην εκπόνηση προγραμμάτων αντιπυρικής 
προστασίας των δασικών εκτάσεων στη Μ ακεδονία και τη 
Θράκη, στο σχεδίασμά και στη μελέτη μεθόδων και μέσων 
για την πρόληψη των δασικών πυρκαγιών σε συνεργασία 
με συναρμόδιους φορείς. Παρακολουθεί την εφαρμογή 
των αναδασώσεων. 

11. Ενημερώνεται από το αρμόδιο Υπουργείο και τους 
αρμόδιους φορείς της Ε.Ε και τηρεί βάση δεδομένων με 
πληροφορίες που αφορούν την αγροτική πολιτική σε 
εθνικό επίπεδο και την Κοινή Αγροτική Πολιτική της Ε.Ε. 
Επιμελείται της διάθεσης πληροφοριακού υλικού στους 
πολίτες και φορείς της Βόρειας Ελλάδας. 

12. Σε συνεργασία με το Τμήμα Προώθησης της Συνερ¬ 
γασίας με τις Χώρες της Νότιο - Ανατολικής Ευρώπης, και 
με το Τμήμα Ευρωπαϊκών Υποθέσεωντου Υπουργείου, εξα¬ 
σφαλίζει την ενημέρωση των χωρών της Νότιο-Ανατολικής 
Ευρώπης για τη λειτουργία και τη νομοθεσία της Κοινής 
Αγροτικής Πολιτικής της Ευρωπαϊκής Ένωσης και συμβάλ¬ 
λει στην προώθηση των οικονομικών στόχωντων χωρών αυ¬ 
τών μέσω της ένταξης των δραστηριοτήτων αυτών σε προ¬ 
γράμματα και πρωτοβουλίες της Ευρωπαϊκής Ένωσης, 
που παρέχουν χρηματική και τεχνική υποστήριξη. 

13. Προς εξυπηρέτηση των σκοπών του Τμήματος συ¬ 
νεργάζεται με τα συναρμόδια Υπουργεία, Οργανισμούς 
και τις υπηρεσίες των Περιφερειών της Μακεδονίας και 
της Θράκης, με σκοπό τον ενιαίο σχεδίασμά της πολιτικής 
και την ομοιόμορφη αντιμετώπιση των επί μέρους θεμά¬ 
των. 

Άρθρο 10 

Διεύθυνση Περιβάλλοντος και Υποδομών 

Η Διεύθυνση Περιβάλλοντος και Υποδομών περιλαμβά¬ 
νει τα παρακάτω τμήματα: 

α. Τμήμα Περιβάλλοντος, Χωροταξίας και Δημοσίων 
Έργων (ΠΕ.ΧΩ.Δ.Ε.) 

β. Τμήμα Μεταφορών και Επικοινωνιών 

γ. Τμήμα Ναυτιλίας 

α. Τμήμα ΠΕ.ΧΩ.Δ.Ε. 

1. Το Τμήμα Περιβάλλοντος, Χωροταξίας και Δημοσίων 
Έργων παρακολουθεί τα έργα των περιφερειακών Υπη¬ 
ρεσιών, συντονίζει τις περιφερειακές Υπηρεσίες δημο¬ 
σίων έργων, συμβάλλει στην κατάρτιση των προγραμμά¬ 
των κατασκευής όλων των έργων στο χώρο ευθύνης του 
και διατυπώνει προτάσεις για τις αναγκαίες πιστώσεις 
των εκτελούμενων και εκπονούμενων μελετών. 

2. Αξιολογεί με βάση τα στοιχεία και τα συμπεράσματα 
των προκαταρτικών μελετώντα προς εκτέλεση έργα στην 
περιοχή της Βόρειας Ελλάδας. 

3. Εισηγείται τη χρηματοδότηση μελετών και κατασκευ¬ 
ής έργων οδοποιίας, ύδρευσης, άρδευσης, αποχέτευ¬ 
σης, ηλεκτρισμού, διευθέτησης χειμάρρων και αντιπλημ- 
μυρικών έργων, καθώς καιτωνκτιριακών εγκαταστάσεων 
του περιβάλλοντος χώρου μεθοριακών σταθμών. 

4. Παρακολουθεί και συντονίζει τη διαδικασία απαλλο- 
τριώσεως για τα προς εκτέλεση έργα με σκοπό το χρονι¬ 
κό προγραμματισμό των κατασκευών τους. 

5. Εισηγείται στον Υπουργό Μακεδονίας - Θράκης για 
το χαρακτηρισμό κτιρίων ως διατηρητέων ή οικισμών ή 
τμημάτων αυτών ως παραδοσιακών, λόγω του ιδιαίτερου 
ιστορικού, λαογραφικού, πολεοδομικού, αισθητικού και 
αρχιτεκτονικού χαρακτήρα τους και στη θέσπιση όρων 
και περιορισμών δόμησής τους, με τη συνεργασία του 
Τμήματος Πολιτιστικής Κληρονομιάς και Σύγχρονου Πο¬ 
λιτισμού του Υπουργείου. 

6. Εισηγείται σε συνεργασία με το τμήμα Πολιτιστικής 
Κληρονομιάς και Σύγχρονου Πολιτισμού στον Υπουργό 
Μακεδονίας - Θράκης για: 

α. Την αναστολή σε οικισμούς ή περιοχές τους, κάθε ερ¬ 
γασίας ανέγερσης νέων κτιρίων, κατεδάφισης ή επισκευ¬ 
ής, προσθήκης, αλλαγής εξωτερικής εμφάνισης υφιστα¬ 
μένων κτιρίων, καθώς και κάθε εργασίας υποδομής του 
οικισμού, όταν πρόκειται να συνταχθεί οριστική πολεοδο- 
μική μελέτη ή και ειδικός κανονισμός δόμησης. 

β. Το χαρακτηρισμό τόπων που παρουσιάζουν ιδιαίτερο 
φυσικό κάλλος, τον καθορισμό όρων και περιορισμών δό¬ 
μησής τους με εξαίρεση τους ιστορικούς και τους αρχαι¬ 
ολογικούς. 

γ. Την έγκριση για την ανέγερση οικοδομημάτων σε τό¬ 
πους που χαρακτηρίζονται ως ιδιαιτέρου φυσικού κάλ¬ 
λους (εξαιρουμένωντων ιστορικών και αρχαιολογικών). 

7. Σε συνεργασία με το Τμήμα Πολιτιστικής Κληρονο¬ 
μιάς και Σύγχρονου Πολιτισμού του Υπουργείου προχω¬ 
ρεί στον ορισμό όρων και περιορισμών δόμησης και στην 
έγκριση για εκτέλεση οποιουδήποτε έργου στους τόπους 
που χαρακτηρίζονται ή έχουν ήδη χαρακτηρισθεί από το 
Υπουργείο Πολιτισμού ως ιστορικοί. 

8. Συμμετέχει στην κατάρτιση και έγκριση των προ¬ 
γραμμάτων, στο χώρο της Μακεδονίας και της Θράκης, 
τα οποία εκπονούν οι υπηρεσίες του Υπουργείου Περι¬ 
βάλλοντος, Χωροταξίας και Δημοσίων Έργων καθώς και 
οι φορείς του δημοσίου τομέα, που εποπτεύονται από αυ¬ 
τό και αφορούν στο περιβάλλον, εναρμονίζει τα επιμέ- 
ρους προγράμματα και παρακολουθεί την εφαρμογή 
τους. 

9. Αναθέτει την εκπόνηση τοπικών κλαδικών ολοκληρω¬ 
μένων προγραμμάτων και μελετών στο πλαίσιο των αρ¬ 
μοδιοτήτων του για το περιβάλλον, σύμφωνα με την ισχύ- 
ουσα νομοθεσία. 

10. Παρακολουθεί την εφαρμογή των διατάξεων για την 
προστασία του περιβάλλοντος και της ποιότητας ζωής 
στην περιοχή αρμοδιότητάςτου και εισηγείται μέτρα ενη¬ 
μερώνεται από τις αρμόδιες υπηρεσίες που εδρεύουν 
στο χώρο ευθύνης του. Εισηγείται μέτρα για την χάραξη 
περιβαλλοντικής πολιτικής καθώς και για την λήψη προ¬ 
ληπτικών και κατασταλτικών μέτρων κατά περίπτωση. 

11. Συμμετέχει στο σχεδίασμά του τρόπου διαχείρισης 
και αποκατάστασης των χωματερών και των Χώρων Υγει¬ 
ονομικής Ταφής Απορριμμάτων. 

12. Συμμετέχει στο σχεδίασμά, στη διαχείριση και προ¬ 
στασία των υγροβιότοπων και εθνικών δρυμών, καθώς και 
στην προστασία και αποκατάσταση ευαίσθητων οικοσυ¬ 
στημάτων. 

13. Συμμετέχει στο σχεδίασμά και στη λήψη μέτρων, 
που αφορούν στην αποκατάσταση του τοπίου των λατο¬ 
μείων και μεταλλείων. 

14. Προωθεί και ενισχύει τη συμμετοχή των φορέων της 
Βόρειας Ελλάδας σε προγράμματα που χρηματοδοτούνται 
από εθνικούς και ευρωπαϊκούς πόρους και στόχο έχουν τις 
εναλλακτικές μορφές ενέργειας, την υβριδική τεχνολογία 
και την εν γένει προστασία του περιβάλλοντος. 


15. Τηρεί βάση δεδομένων με πληροφορίες για όλες τις 
προσκλήσεις ενδιαφέροντος σε εθνικό και ευρωπαϊκό 
επίπεδο, τις δράσεις και τα έργα που παρακολουθεί, συγ- 
χρηματοδοτείή υποστηρίζει και υλοποιούνται ή πρόκειται 
να πραγματοποιηθούν στο χώρο ευθύνης του. 

16. Ενημερώνει τους πολίτες για προγράμματα και πο¬ 
λιτικές του τομέα του σε εθνικό και ευρωπαϊκό επίπεδο. 

17. Προς εξυπηρέτηση των σκοπών του Τμήματος συ¬ 
νεργάζεται με τα συναρμόδια Υπουργεία, Οργανισμούς 
και υπηρεσίες των Περιφερειών της Μακεδονίας και της 
Θράκης, με σκοπό τον ενιαίο σχεδίασμά της πολιτικής και 
την ομοιόμορφη αντιμετώπιση των επί μέρους θεμάτων. 

β. Τμήμα Μεταφορών και Επικοινωνιών 

1. Το Τμήμα Μεταφορών και Επικοινωνιών καταγράφει 
τις ανάγκες της Βόρειας Ελλάδας σε θέματα επιβατικών 
και εμπορευματικών μεταφορών. 

2. Εντοπίζει τα προβλήματα και σε συνεργασία με τους 
αρμόδιους φορείς και Υπηρεσίες εισηγείται λύσεις αντα- 
ποκρινόμενες στις ιδιαιτερότητες του χώρου της Βόρειας 
Ελλάδας. 

3. Προωθεί τις δράσεις καιτην επιχειρηματικότητα σχε¬ 
τικά με το διαμετακομιστικό εμπόριο, αξιοποιώντας τα γε¬ 
ωγραφικά συγκριτικά πλεονεκτήματα των Περιφερειών 
της Μακεδονίας και της Θράκης. 

4. Εκπονεί μελέτες και συμμετέχει στο σχεδίασμά, σε 
συνεργασία με τα αρμόδια Υπουργεία, τις Περιφέρειες 
και τους ΟΤΑ, καθώς και με το Τμήμα Ευρωπαϊκών Υπο¬ 
θέσεων του Υπουργείου για την αναβάθμιση των οδικών, 
σιδηροδρομικών και αεροπορικών δικτύων και σταθμών, 
και τη σύνδεσή τους με τα αντίστοιχα ευρωπαϊκά και ομό¬ 
ρων κρατών. 

5. Προτείνει λύσεις για την καλύτερη εξυπηρέτηση του 
επιβατικού κοινού και μεριμνά για την απρόσκοπτη σύν¬ 
δεση των παραμεθορίων και δυσπρόσιτων περιοχών με 
τα αστικά κέντρα. 

6. Συμβάλλει με προτάσεις στην επίλυση των κυκλοφο- 
ριακών προβλημάτων των μεγάλων αστικών κέντρων. 

7. Προτείνει, σε συνεργασία με τις τοπικές κοινωνίες, 
δράσεις για την αναβάθμιση των τηλεπικοινωνιακών υπη¬ 
ρεσιών που παρέχονται στη Βόρεια Ελλάδα καιτην εφαρ¬ 
μογή νέων τεχνολογιών φιλικών προς τον άνθρωπο και το 
περιβάλλον. 

8. Ενημερώνει τους πολίτες για προγράμματα και πολι¬ 
τικές του τομέα του σε εθνικό και ευρωπαϊκό επίπεδο. 

9. Προς εξυπηρέτηση των σκοπών του Τμήματος συ¬ 
νεργάζεται με τα συναρμόδια Υπουργεία, Οργανισμούς 
και υπηρεσίες των Περιφερειών της Μακεδονίας και της 
Θράκης, με σκοπό τον ενιαίο σχεδίασμά της πολιτικής και 
την ομοιόμορφη αντιμετώπιση των επί μέρους θεμάτων. 

γ. Τμήμα Ναυτιλίας 

1. Το Τμήμα Ναυτιλίας, σε συνεργασία με το καθ’ ύλην 
Υπουργείο, είναι αρμόδιο για την ενεργοποίηση και εφαρ¬ 
μογή της κυβερνητικής ναυτιλιακής πολιτικής στη Μακε¬ 
δονία και τη Θράκη. 

2. Σε συνεργασία με το Υπουργείο Εμπορικής Ναυτι¬ 
λίας, ενισχύει τις δράσεις των περιφερειακών υπηρεσιών 
σε θέματα λιμενικής πολιτικής, θαλασσίων μεταφορών, 
ακτοπλοΐας, ασφάλειας ναυσιπλοΐας και προστασίας της 

ανθρώπινης ζωής στη θάλασσα, ασφάλειας σε πλοία και 
λιμένες, ελληνικού νηολογίου και ναυτικής εκπαίδευσης. 

3. Παρακολουθεί τις δράσεις και τα προγράμματα για 
την ανάπτυξη των λιμένων και λιμενικών οργανισμών της 
Βόρειας Ελλάδας. Προωθεί μέτρα και πολιτικές για την 
αναβάθμισή τους και την προώθηση και εκμετάλλευση 
των στρατηγικών πλεονεκτημάτων τους. 

4. Σε συνεργασία με το Τμήμα Ευρωπαϊκών Υποθέσεων 
του Υπουργείου, μελετά τη δυνατότητα αειφόρου οικο¬ 
νομικής ανάπτυξης στο πλαίσιο της ευρωπαϊκής ναυτι¬ 
λίας. 

5. Ενημερώνει τους πολίτες για προγράμματα και πολι¬ 
τικές του τομέα του σε εθνικό και ευρωπαϊκό επίπεδο. 

6. Προς εξυπηρέτηση των σκοπών του Τμήματος συ¬ 
νεργάζεται με τα συναρμόδια Υπουργεία, Οργανισμούς 
και υπηρεσίες των Περιφερειών της Μακεδονίας και της 
Θράκης, με σκοπό τον ενιαίο σχεδίασμά της πολιτικής και 
την ομοιόμορφη αντιμετώπιση των επί μέρους θεμάτων. 

Άρθρο 11 

Διεύθυνση Διοίκησης 

Η Διεύθυνση Διοίκησης αποτελείται από τα παρακάτω 
τμήματα και γραφεία: 
α. Τμήμα Προσωπικού 

β. Τμήμα Οικονομικών Υπηρεσιών και Λογιστηρίου 
γ. Τμήμα Διοικητικής Υποστήριξης 
δ. Τμήμα Νομικών Θεμάτων και Κοινοβουλευτικού 
Ελέγχου 

ε. Τμήμα Γραμματείας 

στ. Τμήμα Μηχανοργάνωσης 

ζ. Γ ραφείο Πληροφόρησης Κοινού 

α. Τμήμα Προσωπικού 

1. Το Τμήμα Προσωπικού είναι αρμόδιο για την υπηρε¬ 
σιακή κατάσταση του προσωπικού των γραφείων της πο¬ 
λιτικής ηγεσίας του Υπουργείου, του μονίμου προσωπι¬ 
κού, του προσωπικού με έμμισθη εντολή, του προσωπι¬ 
κού με θητεία, καθώς και του προσωπικού με σχέσεις 
ιδιωτικού δικαίου. 

2. Γνωμοδοτεί για τις ανάγκες σε θέσεις προσωπικού, 
συγκεντρώνει, επεξεργάζεται και τηρεί βάσεις δεδομέ¬ 
νων με στοιχεία για την αριθμητική σύνθεση και ιδιότητα 
του προσωπικού, καθώς και τις τυχόν μεταβολές. Σχεδιά¬ 
ζει και προβλέπει την αριθμητική και ποιοτική εξέλιξη του 
προσωπικού. 

3. Μεριμνά για την συγκρότηση και σύνθεση ομάδων 
εργασίας και επιτροπών. 

4. Είναι υπεύθυνο για τη λειτουργία της βιβλιοθήκης. 

5. Μεριμνά για την εκπαίδευση και την επιμόρφωση των 
υπαλλήλων του Υπουργείου και των εποπτευομένων υπό 
αυτό φορέων, σύμφωνα με τις ισχύουσες κάθε φορά δια¬ 
τάξεις. 

6. Το Τμήμα Προσωπικού είναι υπεύθυνο για την τήρη¬ 
ση μητρώου εκπαιδευθέντων υπαλλήλων. 

β. Τμήμα Οικονομικών Υπηρεσιών και Λογιστηρίου 

1. Το Τμήμα Οικονομικών Υπηρεσιών και Λογιστηρίου 
είναι αρμόδιο για την κατάρτιση του προσχεδίου του προ¬ 
ϋπολογισμού, την παρακολούθηση εκτέλεσης αυτού και 
την ανάληψη υποχρεώσεων. Μεριμνά, επίσης, για τη με¬ 
ταφορά και αναπλήρωση των πιστώσεων του προϋπολο¬ 
γισμού του Υπουργείου και τηρεί τα προβλεπόμενα από 
τις κείμενες διατάξεις βιβλία. 

2. Επιμελείται την πραγματοποίηση κάθε δαπάνης και 


είναι αρμόδιο για την εκκαθάριση των αποδοχών και των 
εν γένει αποζημιώσεων του προσωπικού. 

3. Εκδίδει τίτλους πληρωμής των σταθερών, διαρκούς ή 
περιοδικού χαρακτήρα, δαπανών. 

4. Είναι αρμόδιο για τη διαχείριση του προγράμματος 
δημοσίων επενδύσεων για τον τομέα ευθύνης του. 

5. Επεξεργάζεται σε συνεργασία με την αρμόδια υπη¬ 
ρεσία του Υπουργείου τις σχετικές προτάσεις και προκη¬ 
ρύσσει τους απαιτούμενους κατά περίπτωση διαγωνι¬ 
σμούς για την προμήθεια αγαθών και υπηρεσιών και κα¬ 
ταρτίζει τις αντίστοιχες συμβάσεις σύμφωνα με τις 
ισχύουσες διατάξεις. 

6. Είναι υπεύθυνο για το σχεδίασμά και την υποβολή 
προτάσεων για τις προμήθειες του Υπουργείου. 

7. Είναι αρμόδιο για την εκποίηση κάθε περιουσιακού 
στοιχείου. 

γ. Τμήμα Διοικητικής Υποστήριξης 

1. Το Τμήμα Διοικητικής Υποστήριξης είναι αρμόδιο για 
το πρόγραμμα κίνησης, λειτουργίας και συντήρησης των 
οχημάτων. 

2. Είναι υπεύθυνο για τη συντήρηση, εύρυθμη λειτουρ¬ 
γία και καθαριότητα των κτιρίων, εγκαταστάσεων και του 
συνόλου του εξοπλισμού του Υπουργείου. 

3. Είναι υπεύθυνο για τη σωστή διαχείριση και φύλαξη 
κάθε είδους αναλώσιμου ή μη υλικού καθώς και των κτη¬ 
ριακών εγκαταστάσεων. 

δ. Τμήμα Νομικών Θεμάτων 
και Κοινοβουλευτικού Ελέγχου 

1. Σε συνεργασία με το Τ μήμα Οικονομικών Υπηρεσιών 
και Λογιστηρίου του Υπουργείου, είναι υπεύθυνο για τον 
έλεγχο και τη νομική τεκμηρίωση των συμβάσεων που 
υπογράφει το Υπουργείο. 

2. Τηρεί το νομικό αρχείο και είναι αρμόδιο για την ενη¬ 
μέρωσή του, την κωδικοποίηση της νομοθεσίας και των 
διοικητικών οδηγιών. 

3. Παρέχει νομική συνδρομή σε θέματα κοινοβουλευτι¬ 
κού ελέγχου. 

ε. Τμήμα Γ ραμματείας 

Το Τμήμα Γ ραμματείας είναι αρμόδιο για: 

1. Την τήρηση του κοινού και εμπιστευτικού πρωτοκόλ¬ 
λου. 

2. Τη διακίνηση της αλληλογραφίας, τη δακτυλογράφη¬ 
ση και αναπαραγωγή εγγράφων και εντύπων και τη διεκ¬ 
περαίωσή τους. 

3. Τη βεβαίωση της ακρίβειας των αντιγράφων εγγρά¬ 
φων από το πρωτότυπο ή επικυρωμένο νομότυπο αντί¬ 
γραφο. 

4. Τη βεβαίωση του γνήσιου της υπογραφής του προ¬ 
σωπικού και των πολιτών. 

5. Τη λειτουργία του τηλεφωνικού κέντρου, των τηλετύ¬ 
πων και των λοιπών μέσων επικοινωνίας. 

στ. Τμήμα Μηχανοργάνωσης 

1. Το Τμήμα Μηχανοργάνωσης είναι αρμόδιο για την κά¬ 
λυψη των μηχανογραφικών αναγκώντου Υπουργείου από 
πλευράς ανάλυσης, σχεδίασης, προγραμματισμού, τεκ¬ 
μηρίωσης και υλοποίησης των ηλεκτρονικών προγραμ¬ 
μάτων και της ηλεκτρονικής διακυβέρνησης του Υπουρ¬ 
γείου. Συντάσσει τις ειδικές τεχνικές μελέτες και μελέτες 
σκοπιμότητας του τομέα ευθύνης του. 

2. Παρέχει υπηρεσίες υποστήριξης γιατην κάλυψη ανα¬ 
γκών σεεξειδικευμένουςτομείςτηςπληροφορικής, όπως 

βάσεις πληροφοριών, επικοινωνία, διασύνδεση, υλικό και 
λογισμικό. 

3. Συμμετέχει, υποστηρίζει και οργανώνει την υλοποίη¬ 
ση, παρακολούθηση και καλή λειτουργία του" Ολοκληρω¬ 
μένου Πληροφοριακού Συστήματος (ΟΠΣ) Παρακολού¬ 
θησης της Ανάπτυξης" του Υπουργείου Μακεδονίας - 
Θράκης. 

4. Έχει την επιμέλεια της καλής λειτουργίας, εκμετάλ¬ 
λευσης, συντήρησης και αναβάθμισης του εξοπλισμού 
και του λογισμικού, την προετοιμασία, εισαγωγή, αφαίρε¬ 
ση και έλεγχο δεδομένων και την ασφάλεια του συνόλου 
των ηλεκτρονικών συστημάτων, του λογισμικού και των 
δεδομένων. 

5. Λαμβάνει τις εισηγήσεις όλων των διευθύνσεων, τμη¬ 
μάτων και γραφείων, καταρτίζει βάσεις δεδομένων, επε¬ 
ξεργάζεται τα στοιχεία, διαμορφώνει τις σχετικές βάσεις 
δεδομένων δημιουργώντας τράπεζες πληροφοριών και 
ηλεκτρονική στατιστική βιβλιοθήκη. Ελέγχει την προσβα- 
σιμότητα στο σύνολο αυτών των πληροφοριών. 

6. Έχει την ευθύνη καλής λειτουργίας των δικτυακών 
κόμβων του στους οποίους συμμετέχει, συντονίζει ή επο¬ 
πτεύει το Υπουργείο. 

7. Είναι υπεύθυνο για τη συντήρηση και καλή λειτουργία 
της ηλεκτρονικής ιστοσελίδας στο διαδίκτυο. 

ζ. Γραφείο Πληροφόρησης Κοινού 

Το Γραφείο Πληροφόρησης Κοινού είναι αρμόδιο για 
την πληροφόρηση των πολιτών ως προς τις αρμοδιότη¬ 
τες και τις δραστηριότητες των υπηρεσιώντου Υπουργεί¬ 
ου και για τη χορήγηση κάθε είδους πληροφοριακού υλι¬ 
κού (έντυπης ή ηλεκτρονικής μορφής) σχετικά με τη δρά¬ 
στη ρ ιότητά το υ. Ενη μερώνει τους πολίτες για τη δο μή του 
Υπουργείου, τα τμήματα και τις διευθύνσεις του καθώς 
και τις δράσεις αυτών. Κατευθύνει τους πολίτες στην 
αντίστοιχη υπηρεσιακή μονάδα, ανάλογα με το αντικείμε¬ 
νο του υπό εξέταση ζητήματος. 

Άρθρο 12 

Αυτοτελές Τμήμα Διοικητικής Ανάπτυξης 
και Ηλεκτρονικής Διακυβέρνησης 

1. Το Αυτοτελές Τμήμα Διοικητικής Ανάπτυξης και Ηλε¬ 
κτρονικής Διακυβέρνησης συμμετέχει και παρακολουθεί 
την εφαρμογή της κυβερνητικής πολιτικής σε θέματα ορ¬ 
γάνωσης, λειτουργίας και προσωπικού του δημόσιου το¬ 
μέα. 

2. Είναι αρμόδιο για την υλοποίηση της συγκρότησης σε 
δίκτυοτων Περιφερειών της Μακεδονίας και της Θράκης, 
ώστε διαδικτυωμένες να μπορούν να αναπτύξουν τον 
ανταγωνισμό τους απέναντι στις περιφέρειες των ομό¬ 
ρων κρατών και των μεγάλων περιφερειών των κρατών - 
μελών της Ε.Ε. 

3. Εισηγείται μέτρα για τη βελτίωση και προαγωγή των 
θεσμών της διοικητικής αποκέντρωσης και της αυτοδιοί¬ 
κησης Α' και Β’ βαθμού. 

4. Ενθαρρύνει την ανάπτυξη και διείσδυση νέων τεχνο¬ 
λογιών στο δημόσιο με σκοπό την καλλίτερη εξυπηρέτη¬ 
ση του πολίτη. Εισάγει και τεκμηριώνει την ευρωπαϊκή πο¬ 
λιτική για την ηλεκτρονική διακυβέρνηση στο χώρο της 
Βόρειας Ελλάδας με επίκεντρο τον πολίτη. 

5. Βοηθά και προάγει την απρόσκοπτη επικοινωνία των 
πολιτών της Βορείου Ελλάδος με τις ανεξάρτητες διοικη¬ 
τικές αρχές και ειδικότερα με το Συνήγορο του Πολίτη. 

6. Συνεργάζεται με τη Γ ενική Γ ραμματεία Ισότητας για 
την κατάρτιση προγραμμάτων που συμβάλλουν στην 


πραγματοποίηση της νομικής και ουσιαστικής εξίσωσης 
των δύο φύλων. 

7. Προβαίνει σε εφαρμογή ειδικών προγραμμάτων που 
αφορούν τη μουσουλμανική μειονότητα στη Θράκη. 

8. Σχεδιάζει και υλοποιεί τη διαδικτύωση των Περιφε¬ 
ρειών της Μακεδονίας και της Θράκης με στόχο την ανα¬ 
βάθμιση των παρερχομένων υπηρεσιών και την πρόσβα¬ 
ση όλων των πολιτών στην πληροφορία. 

9. Προωθεί τις διαδικασίες αποκέντρωσης συντονίζο¬ 
ντας τις Περιφέρειες της Μακεδονίας και της Θράκης. 

10. Συμβάλλει στην καταπολέμηση της γραφειοκρα¬ 
τίας, μέσω της εξασφάλισης της διατμηματικής συνεργα¬ 
σίας και της λειτουργικής σύνδεσης και οριζόντιας επι¬ 
κοινωνίας με τα αρμόδια θεματικά Υπουργεία και τις υπη¬ 
ρεσίες των Περιφερειών της Βόρειας Ελλάδας. 

11. Ενημερώνει τους πολίτες για προγράμματα και πο¬ 
λιτικές του τομέα του σε εθνικό και ευρωπαϊκό επίπεδο. 

12. Προς εξυπηρέτηση των σκοπών του Τμήματος συ¬ 
νεργάζεται με τα συναρμόδια Υπουργεία, Οργανισμούς 
και υπηρεσίες των Περιφερειών της Μακεδονίας και της 
Θράκης, με σκοπό τον ενιαίο σχεδίασμά της πολιτικής και 
την ομοιόμορφη αντιμετώπιση των επί μέρους θεμάτων. 

Άρθρο 13 

Αυτοτελές Τμήμα Μέσων Μαζικής Ενημέρωσης 

1. Το Τμήμα Μέσων Μαζικής Ενημέρωσης συνεργάζε¬ 
ται με τα αρμόδια Υπουργεία ή Υπηρεσίες για την προώ¬ 
θηση της κυβερνητικής πολιτικής στο χώρο των Μέσων 
Μαζικής Ενημέρωσης. 

2. Καταγράφει άλατα Μέσα Μαζικής Ενημέρωσης που 
δραστηριοποιούνται στη Μακεδονία και Θράκη. 

3. Μελετά και εντοπίζει τα προβλήματα του επαρχιακού 
τύπου και φροντίζει για την επίλυσή τους. 

4. Προωθεί και υποστηρίζει τη συμμετοχή περιφερεια¬ 
κών Μέσων Μαζικής Ενημέρωσης σε δημοσιογραφικές 
αποστολές. 

5. Είναι αρμόδιο για την κατάρτιση και εκτέλεση δημο¬ 
σιογραφικών αποστολών, την παροχή των νομίμων διοι¬ 
κητικών και τεχνικών διευκολύνσεων στους Έλληνες και 
ξένους εκπροσώπους, ανταποκριτές, δημοσιογράφους 
και τεχνικούς των Μέσων Μαζικής Ενημέρωσης για την 
εκτέλεση των επαγγελματικών τους καθηκόντων. 

6. Ενημερώνεται από τις ενώσεις και τους συλλόγους 
των Ελλήνων και ξένων δημοσιογράφων και τεχνικών για 
τα προβλήματα που αντιμετωπίζουν και εισηγείται δρά¬ 
σεις προς το αρμόδιο Υπουργείο. 

7. Υποστηρίζει τη συμμετοχή των περιφερειακών Μέ¬ 
σων Μαζικής Ενημέρωσης σε εθνικά ή ευρωπαϊκά προ¬ 
γράμματα και βοηθά την ένταξή τους σε περιφερειακά, 
εθνικά, ευρωπαϊκά και διεθνή δίκτυα ενημέρωσης. 

8. Εξασφαλίζει, σε συνεργασία με τα αρμόδια Υπουρ¬ 
γεία ή Υπηρεσίες, την εύρυθμη λειτουργία των κρατικών 
ράδιο-τηλεοπτικών μέσων. 

9. Ενημερώνει τους πολίτες και τους τοπικούς φορείς 
για προγράμματα και πολιτικές του τομέα του σε εθνικό 
και ευρωπαϊκό επίπεδο. 

Άρθρο 14 

Αυτοτελές Τ μήμα Ποιότητας και Αποδοτικότητας 

Τ ο Αυτοτελές Τ μήμα Ποιότητας και Αποδοτικότητας εί¬ 
ναι αρμόδιο για: 

α. τη σχεδίαση συστημάτων, μεθόδων μέτρησης για τη 
διεξαγωγή ερευνών αποδοτικότητας των ανωτέρω υπη¬ 
ρεσιών 

β. την εφαρμογή συστημάτων και μεθόδων μέτρησης 
της αποδοτικότητας και αποτελεσματικότητας των μονά- 
δωντου Υπουργείου και των Υπηρεσιών που υπάγονται σ’ 
αυτό, σε συνεργασία με τη Διεύθυνση Ποιότητας και Απο¬ 
δοτικότητας του Υπουργείου Εσωτερικών Δημόσιας Διοί¬ 
κησης και Αποκέντρωσης. 

γ. τον προσδιορισμό σε συνεργασία με τη Διεύθυνση 
Ποιότητας και Αποδοτικότητας του Υπουργείου Εσωτερι¬ 
κών Δημόσιας Διοίκησης και Αποκέντρωσης, δεικτών μέ¬ 
τρησης αποδοτικότητας και αποτελεσματικότητας. 

δ. την εφαρμογή πολιτικών για τη συγκριτική επίδοση 
των υπηρεσιών των μονάδων του Υπουργείου και των 
Υπηρεσιών που υπάγονται σ’ αυτό, σε συνεργασία με τη 
Διεύθυνση Ποιότητας και Αποδοτικότητας του Υπουργεί¬ 
ου Εσωτερικών Δημόσιας Διοίκησης και Αποκέντρωσης. 

ε. την εισήγηση, παρακολούθηση και αξιολόγηση μέ¬ 
τρων για τη διαρκή βελτίωση της αποδοτικότητας και 
αποτελεσματικότητας των Υπηρεσιών και της ανταπόκρι¬ 
σής τους στις ανάγκες των πολιτών. 

στ. τη σύνταξη εκθέσεων αποτελεσμάτων για τις επιμέ- 
ρους αξιολογήσεις, καθώς και τη σύνταξη ετήσιας έκθε¬ 
σης απολογισμού της δράσης του, η οποία υποβάλλεται 
στον Υπουργό Μακεδονίας Θράκης και συγχρόνως διαβι¬ 
βάζεται στη Διεύθυνση Ποιότητας και Αποδοτικότητας 
του Υπουργείου Εσωτερικών Δημόσιας Διοίκησης και 
Αποκέντρωσης. 

ζ. την εισήγηση των αναγκαίων μέτρων για την καθιέ¬ 
ρωση συστημάτων ολικής ποιότητας και διαδικασιών αυ- 
τοαξιολόγησης (κοινό πλαίσιο αξιολόγησης, διαδικασίες 
πιστοποίησης βάση 130). 

η. την εισήγηση για την έκδοση της Κοινής Υπουργικής 
Απόφασης του Υπουργού Εσωτερικών Δημόσιας Διοίκη¬ 
σης και Αποκέντρωσης και του Υπουργού Μακεδονίας 
Θράκης με την οποία εξειδικεύονται περαιτέρω οι γενικοί 
και οριζόντιοι ειδικοί δείκτες, σύμφωνα με την παρ.4 του 
άρθρου 5 του ν. 3230/2004 (Φ.Ε.Κ. 44 Α'). 

θ. την οργάνωση και λειτουργία ολοκληρωμένου συ¬ 
στήματος διαχείρισης παραπόνων και υποδείξεων των 
πολιτών και την επιμέλεια της άμεσης διαβίβασής του 
στις καθ’ύλην αρμόδιες μονάδες του Υπουργείου, προ- 
κειμένου να ληφθούν τα αναγκαία μέτρα. 

ι. τη συλλογή στοιχείων και δεομένων, που αναφέρονται 
στην αποδοτικότητα και αποτελεσματικότητα των μονά- 
δωντου Υπουργείου και των Υπηρεσιών που υπάγονται σ’ 
αυτό. 

ια. την παρακολούθηση της εξέλιξης και επεξεργασίας 
τους, καθώς και την προώθηση της ενημέρωσης των πο¬ 
λιτών σχετικά μετά ανωτέρω θέματα. 

ιβ. τη συνεργασία με άλλα κέντρα τεκμηρίωσης αποδο¬ 
τικότητας και αποτελεσματικότητας των υπηρεσιών. 

ιγ. την εισήγηση, παρακολούθηση μέτρωνγιατη διαρκή 
βελτίωση της ποιότητας των παρερχομένων προς τους 
πολίτες υπηρεσιών, όπως και της αποδοτικότητας και 
αποτελεσματικότητας των μονάδων του Υπουργείου και 
των Υπηρεσιών που υπάγονται σ' αυτό καθώς και της 
ανταπόκρισης των μονάδων αυτών στις ανάγκες των πο¬ 
λιτών. 

ιδ. τον εντοπισμό των καλύτερων πρακτικών σε θέματα 
αρμοδιότητας του Υπουργείου και την εισήγηση για την 
εφαρμογή τους από τις οικείες υπηρεσίες. 

ιε. τη συμμετοχή σε διαδικασίες βράβευσης σε συνερ¬ 
γασία με τη Διεύθυνση Ποιότητας και Αποδοτικότητας 
του Υπουργείου Εσωτερικών Δημόσιας Διοίκησης και 
Αποκέντρωσης. 


ιστ. την εισήγηση στη Διεύθυνση Ποιότητας και Αποδο¬ 
τικότητας του Υπουργείου Εσωτερικών Δημόσιας Διοίκη¬ 
σης και Αποκέντρωσης για τη βράβευση των υπηρεσια¬ 
κών μονάδων που διακρίνονται για την αποδοτικότητα και 
αποτελεσματικότητά τους. 

Άρθρο 15 

Αυτοτελές Τμήμα Διευκόλυνσης Ατόμων με Αναπηρίες 

1. Το Αυτοτελές Τμήμα Διευκόλυνσης Ατόμων με Ανα¬ 
πηρίες είναι αρμόδιο για: 

α. την καταγραφή των υφιστάμενων προβλημάτων προ- 
σβασιμότητας και λοιπών διευκολύνσεων για τα άτομα με 
αναπηρίες (υπαλλήλους και εξυπηρετούμενους πολίτες) 
στους χώρους που αναπτύσσουντη δραστηριότητά τους οι 
υπηρεσίες του Υπουργείου Μακεδονίας - Θράκης ή οι επο¬ 
πτευόμενοι από αυτό φορείς, οι οποίοι δεν έχουν συστήσει 
ανάλογη μονάδα εξυπηρέτησης Ατόμων με Αναπηρίες. 

β. τη μελέτη και την εισήγηση για τη λήψη των αναγκαί¬ 
ων διοικητικών και νομοθετικών μέτρων εκτέλεσης έργων 
εξασφάλισης της προσβασιμότητας και λοιπών διευκο¬ 
λύνσεων των παραπάνω ατόμων, όπως της εύκολης προ¬ 
σέγγισης (χώροι στάθμευσης, πεζοδρόμια), εισόδου και 
κίνησης εντός των κτιρίων που λειτουργούν υπηρεσίες 
και φορείς αρμοδιότητας του Υπουργείου Μακεδονίας - 
θράκης( θύρες, διάδρομοι, ανελκυστήρες), δημιουργίας 
των απαραίτητων προϋποθέσεων για την ανεμπόδιστη 
εξυπηρέτηση από τους αρμόδιους υπαλλήλους με συμ¬ 
βατικές και σύγχρονες μεθόδους (κατάλληλες θυρίδες 
συναλλαγής, εξυπηρέτηση από ένα σημείο, πρόσβαση σε 
εφαρμογές ηλεκτρονικής διοίκησης για πληροφόρηση 
και εξυπηρέτηση), καθώς και της λήψης μέτρωνγιατη δι¬ 
ευκόλυνσή τους στη χρήση των ψυκτών νερού, των τηλε¬ 
φώνων γιατο κοινό και της διαμόρφωσης χώρων υγιεινής. 

γ.τηνπροώθηση, κατεύθυνση και συντονισμό των ενερ¬ 
γειών, καθώς και την παρακολούθηση των εκτελούμενων 
έργων για την εφαρμογή των παραπάνω μέτρων και την 
άμεση συμμόρφωση προς τις υφιστάμενες υποχρεώσεις 
που προβλέπονται από σχετικές διατάξεις. 

δ. τη σύνταξη τεχνικών προδιαγραφών ( όπως για τη 
διαμόρφωση κτιρίων και την προμήθεια εξοπλισμού), τε¬ 
χνικών δελτίων έργου, αρχιτεκτονικών και λοιπών μελε¬ 
τών, επιχειρησιακών προγραμμάτων δράσης και προϋπο¬ 
λογισμού δαπάνης, για την εκτέλεση των αναγκαίων έρ¬ 
γων προσβασιμότητας και λοιπών διευκολύνσεων των 
Ατόμων με Αναπηρίες), στους χώρους που αναπτύσσουν 
τη δραστηριότητάτουςοι υπηρεσίεςτου Υπουργείου Μα¬ 
κεδονίας - Θράκης ή οι εποπτευόμενοι από αυτό φορείς. 

ε. την παρακολούθηση των εξελίξεων της τεχνολογίας 
και της νομοθεσίας που σχετίζονται με τα παραπάνω θέ¬ 
ματα και τη μέριμνα για την εισαγωγή και εφαρμογή, από 
τις υπηρεσίες του Υπουργείου Μακεδονίας - Θράκης και 
των εποπτευόμενων από αυτό φορέων, ανάλογων μεθό¬ 
δων και πρακτικών. 

στ. τη συνεργασία με το Υπουργείο Εσωτερικών, Δημό¬ 
σιας Διοίκησης και Αποκέντρωσης και άλλους εθνικούς 
και διεθνείς φορείς, 

• για την ανταλλαγή σχετικών πληροφοριών, στοιχείων 
τεχνογνωσίας και την αμοιβαία συνδρομή στα παραπάνω 
θέματα. 

• για την ανάπτυξη προσβάσιμων κέντρων πληροφό¬ 
ρησης των παραπάνω ατόμων, την ενημέρωση και ευαι- 
σθητοποίηση των υπαλλήλων του Υπουργείου Μακεδο¬ 
νίας - Θράκης και των πολιτών στην κατανόηση των ανα¬ 
γκών και των δικαιωμάτων των Ατόμων με Αναπηρία. 

• την κωδικοποίηση της σχετικής νομοθεσίας που αφο¬ 
ρά τα άτομα αυτά. 

2. Ενημερώνει τους πολίτες για προγράμματα και πολι¬ 
τικές με σκοπό την ευαισθητοποίηση της κοινής γνώμης. 

3. Προς εξυπηρέτηση των σκοπών του Τμήματος συνερ¬ 
γάζεται μετά συναρμόδια Υπουργεία, Οργανισμούς και τις 
υπηρεσίες των Περιφερειών της Μακεδονίας και της Θρά¬ 
κης, με σκοπό τον ενιαίο σχεδίασμά της πολιτικής και την 
ομοιόμορφη αντιμετώπιση των επί μέρους θεμάτων. 

ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ - ΣΤΕΛΕΧΩΣΗ 

Άρθρο 16 
Προσωπικό ΥΜΑΘ 

Οι θέσεις του προσωπικού του Υπουργείου Μακεδονίας 
- Θράκης διακρίνονται σε κατηγορίες και κλάδους ή ειδι¬ 
κότητες ως εξής: 

α. Κατηγορία Πανεπιστημιακής Εκπαίδευσης (ΠΕ) 
β. Κατηγορία Τεχνολογικής Εκπαίδευσης (ΤΕ) 
γ. Κατηγορία Δευτεροβάθμιας Εκπαίδευσης (ΔΕ) 
δ. Κατηγορία Υποχρεωτικής Εκπαίδευσης (ΥΕ) 

Α. Θέσεις Μόνιμου Προσωπικού 
I) Τακτικές θέσεις 


1 .Κατηγορία Πανεπιστημιακής Εκπαίδευσης (ΠΕ) 


Κλάδος ΠΕ Διοικητικών - Οικονομικών 

θέσεις 

67 

Κλάδος ΠΕ Μηχανικών 

θέσεις 

18 

Κλάδος ΠΕ Πληροφορικής 

θέσεις 

7 

Κλάδος ΠΕ Γ εωτεχνικών 

θέσεις 

11 

Κλάδος ΠΕ Περιβάλλοντος 

θέσεις 

8 

Κλάδος ΠΕ Βιβλιοθηκονόμων 

θέσεις 

2 

Κλάδος ΠΕ Ιατρών 

θέσεις 

1 

Κλάδος ΠΕ Μεταφραστών-Διερμηνέων 

θέσεις 

2 

Κλάδος ΠΕ Αρχαιολόγων 

θέσεις 

4 

Κλάδος ΠΕ Κοινωνιολόγων 

θέσεις 

3 

Κλάδος ΠΕ Δημοσιογράφων 

θέσεις 

2 

Κλάδος ΠΕ Εκπαιδευτικών 

θέσεις 

5 

Σύνολο 


130 

2. Κατηγορία Τεχνολογικής Εκπαίδευσης 

(ΤΕ) 


Κλάδος ΤΕ Διοικητικού - Λογιστικού 

θέσεις 

10 

Κλάδος ΤΕ Μηχανικών 

θέσεις 

4 

Κλάδος ΤΕ Πληροφορικής 

θέσεις 

6 

Κλάδος ΤΕ Βιβλιοθηκονόμων 

θέσεις 

5 

Κλάδος ΤΕ Κοινωνικής Εργασίας 

θέσεις 

1 

Σύνολο 


26 

3. Κατηγορία Δευτεροβάθμιας Εκπαίδευσης (ΔΕ) 


Κλάδος ΔΕ Διοικητικών - Γ ραμματέων 
Κλάδος ΔΕ Προσωπικού Η/Υ 

θέσεις 

25 

ή ΔΕ Πληροφορικής 

θέσεις 

6 

Κλάδος ΔΕ Τεχνικών 

θέσεις 

7 

Κλάδος ΔΕ Τηλεφωνητών 

θέσεις 

3 

Κλάδος ΔΕ Κηπουρών 

θέσεις 

2 

Κλάδος ΔΕ Οδηγών 

θέσεις 

8 

Σύνολο 


51 

4. Κατηγορία Υποχρεωτικής Εκπαίδευσης 

(ΥΕ) 


Κλάδος ΥΕ Επιμελητών 

θέσεις 

3 

Κλάδος ΥΕ Προσωπικού Καθαριότητας 

θέσεις 

8 

Κλάδος ΥΕ Εργατών 

θέσεις 

3 

Κλάδος ΥΕ Φυλάκων - Νυχτοφυλάκων 

θέσεις 

2 

Σύνολο 


16 


II) Προσωρινές/ Προσωποπαγείς Θέσεις 
Τρεις (3) προσωποπαγείς θέσεις κλάδου ΠΕ Διοικητι¬ 
κών- Οικονομικών του ν. 1388/1983 (ΦΕΚΑ' 113). 


Μια (1) προσωρινή θέση κλάδου ΔΕ Παρασκευαστού 
μονίμου υπαλλήλου, η οποία καταργείται αυτοδίκαια, με¬ 
τά την κένωσή της με οποιονδήποτε τρόπο. 

Β. Προσωπικό με σχέση Εργασίας Ιδιωτικού Δικαίου 

Πέντε (5) θέσεις Ειδικού Επιστημονικού Προσωπικού 
στο γραφείο του Υπουργού (άρθρο 33 παρ. 2α ν. 2190/ 
1994). 

Άρθρο 17 

Προσόντα Διορισμού 

Ως προσόντα διορισμού στον εισαγωγικό βαθμό των 
κλάδων που αναφέρονται στο άρθρο 16 ορίζονται τα εκά- 
στοτε προβλεπόμενα από το προσοντολόγιο [π.δ. 50/ 
2001, (ΦΕΚΑ' 39)], όπως κάθε φορά ισχύει. 

Άρθρο 18 

Προϊστάμενος Γεν. Δ/νσης 
και Προϊστάμενοι Διευθύνσεων 

1. Προϊστάμενος Γεν. Διεύθυνσης ορίζεται υπάλληλος 
του κλάδου ΠΕ Διοικητικού - Οικονομικού ή ΠΕ Μηχανι¬ 
κών ή ΠΕ Αρχαιολόγων ή ΠΕ Γεωτεχνικών ή ΠΕ Περιβάλ¬ 
λοντος ή ΠΕ Εκπαιδευτικών ή ΠΕ Κοινωνιολόγων ή ΠΕ Βι- 
βλιοθηκονόμων ή ΠΕ Μεταφραστών - Διερμηνέων ή ΠΕ 
Δημοσιογράφων ή ΠΕ Ιατρών. 

2. Προϊστάμενος της Διεύθυνσης Εξωτερικών, Άμυνας, 
Ασφάλειας και Δικαιοσύνης ορίζεται υπάλληλος του κλά¬ 
δου ΠΕ Διοικητικού - Οικονομικού ή ΠΕ Μεταφραστών - 
Διερμηνέων ή ΠΕ Κοινωνιολόγων ή ΠΕ Γ εωτεχνικών ή ΤΕ 
Διοικητικού - Λογιστικού ή ΤΕ Βιβλιοθηκονόμων. 

3. Προϊστάμενος στη Διεύθυνση Παιδείας, Πολιτισμού 
και Κοινωνικής Προστασίας ορίζεται υπάλληλος του κλά¬ 
δου ΠΕ Διοικητικού - Οικονομικού ή ΠΕ Αρχαιολόγων ή 
ΠΕ Εκπαιδευτικών ή ΠΕ Περιβάλλοντος ή ΠΕ Μηχανικών 
ή ΠΕ Γ εωτεχνικών ή ΠΕ Κοινωνιολόγων ή ΠΕ Ιατρών ή ΤΕ 
Διοικητικού - Λογιστικού. 

4. Προϊστάμενος στη Διεύθυνση Οικονομίας και Τουρι¬ 
στικής Ανάπτυξης ορίζεται υπάλληλος του κλάδου ΠΕ Δι¬ 
οικητικού - Οικονομικού ή ΠΕ Αρχαιολόγων ή ΠΕ Μηχανι¬ 
κών ή ΠΕ Περιβάλλοντος ή ΠΕ Γ εωτεχνικών ή ΠΕ Κοινω¬ 
νιολόγων ή ΤΕ Διοικητικού- Λογιστικού ή ΤΕ 
Βιβλιοθηκονόμων. 

5. Προϊστάμενος στη Διεύθυνση Περιβάλλοντος και 
Υποδομών ορίζεται υπάλληλος του κλάδου ΠΕ Μηχανι¬ 
κών ή ΠΕ Περιβάλλοντος ή ΠΕ Γ εωτεχνικών ή ΠΕ Διοικη¬ 
τικού - Οικονομικού ή ΤΕ Μηχανικώνή ΤΕ Διοικητικού - Λο¬ 
γιστικού. 

6. Προϊστάμενος στη Διεύθυνση Διοίκησης ορίζεται 
υπάλληλος του κλάδου ΠΕ Διοικητικού - Οικονομικού ή 
ΠΕ Βιβλιοθηκονόμων ή ΤΕ Διοικητικού-Λογιστικού ή ΤΕ 
Βιβλιοθηκονόμων. 

7. Προϊστάμενος στη Διεύθυνση Παλλαϊκής Άμυνας - 
Πολιτικής Σχεδίασης Εκτάκτου Ανάγκης ορίζεται υπάλ¬ 
ληλος του κλάδου ΠΕ Διοικητικού - Οικονομικού ή ΠΕ Μη¬ 
χανικών ή ή ΠΕ Γ εωτεχνικών. 

Άρθρο 19 

Προϊστάμενοι Αυτοτελών Τμημάτων, 

Τμημάτων και Γ ραφείων 

1. Προϊστάμενος στο Αυτοτελές Τμήμα Επιθεώρησης 
και Συντονισμού των Υπηρεσιών του ΥΜΑΘ και των Επο¬ 
πτευόμενων Φορέων ορίζεται υπάλληλος του κλάδου ΠΕ 
Διοικητικού - Οικονομικού ή ΤΕ Βιβλιοθηκονόμων ή ΔΕ Δι¬ 
οικητικών - Γραμματέων. 

2. Προϊστάμενος του Αυτοτελούς Τμήματος Διοικητι- 

κής Ανάπτυξης και Ηλεκτρονικής Διακυβέρνησης ορίζε¬ 
ται υπάλληλος του κλάδου ΠΕ Διοικητικού - Οικονομικού 
ή ΠΕ Μηχανικών ή ΤΕ Διοικητικού -Λογιστικού. 

Προϊστάμενος στο Αυτοτελές Τμήμα Ποιότητας και 
Αποδοτικότητας ορίζεται υπάλληλος του κλάδου ΠΕ Δι¬ 
οικητικού - Οικονομικού ή ΠΕ Μηχανικών ή ΤΕ Διοικητικού 

- Λογιστικού ή ΔΕ Διοικητικών - Γραμματέων. 

3. Του Αυτοτελούς Τμήματος Μέσων Μαζικής Ενημέ¬ 
ρωσης προΐσταται υπάλληλος του κλάδου ΠΕ Διοικητι¬ 
κού - Οικονομικού ή ΠΕ Δημοσιογράφων ή ΤΕ Βιβλιοθη- 
κονόμων. 

4. Προϊστάμενος στο Αυτοτελές Τμήμα Ποιότητας και 
Αποδοτικότητας ορίζεται υπάλληλος του κλάδου ΠΕ Δι¬ 
οικητικού - Οικονομικού ή ΠΕ Μηχανικών ή ΤΕ Διοικητικού 

- Λογιστικού ή ΔΕ Διοικητικών - Γ ραμματέων. 

5. Προϊστάμενος του Αυτοτελούς Τμήματος Διευκόλυν¬ 
σης Ατόμων με Αναπηρίες ορίζεται υπάλληλος του κλά¬ 
δου ΠΕ Διοικητικού - Οικονομικού ή ΠΕ Μηχανικών ή ΠΕ 
Γεωτεχνικών ή ΤΕ Κοινωνικής Εργασίας ή ΔΕ Διοικητικών 

- Γ ραμματέων. 

6. Προϊστάμενος στο Τμήμα Προώθησης της Συνεργα¬ 
σίας με τις Χώρες της ΝΑ Ευρώπης ορίζεται υπάλληλος 
του κλάδου ΠΕ Διοικητικού - Οικονομικού ή ΠΕ Μετα¬ 
φραστών - Διερμηνέων ή ΤΕ Διοικητικού - Λογιστικού. 

7. Προϊστάμενος στο Τμήμα Ευρωπαϊκών Υποθέσεων 
ορίζεται υπάλληλος του κλάδου, ΠΕ Διοικητικού - Οικο¬ 
νομικού ή ΤΕ Βιβλιοθηκονόμων. 

8. Προϊστάμενος στο Τμήμα Απόδημου Ελληνισμού ορί¬ 
ζεται υπάλληλος του κλάδου, ΠΕ Διοικητικού - Οικονομι¬ 
κού ή ΠΕ Κοινωνιολόγων. 

9. Προϊστάμενος στο Τμήμα Άμυνας και Αιγαίου ορίζε¬ 
ται υπάλληλος του κλάδου, ΠΕ Διοικητικού - Οικονομικού 
ή Π Ε Γεωτεχνικών. 

10. Προϊστάμενος του Τ μήματος Ασφάλειας και Δικαιο¬ 
σύνης ορίζεται υπάλληλος του κλάδου ΠΕ Διοικητικού - 
Οικονομικού. 

11. Προϊστάμενος στο Τμήμα Παιδείας, Νέας Γενιάς, 
Αθλητισμού και Θρησκευμάτων ορίζεται υπάλληλος του 
κλάδου, ΠΕ Διοικητικού - Οικονομικού ή ΠΕ Εκπαιδευτι¬ 
κών ή ΠΕ Αρχαιολόγων ή ΤΕ Διοικητικού - Λογιστικού. 

12. Του Τμήματος Πολιτιστικής Κληρονομιάς και Σύγ¬ 
χρονου Πολιτισμού προΐσταται υπάλληλος του κλάδου 
Π Ε Αρχαιολόγων ή ΠΕΔιοικητικού - Οικονομικού ή ΠΕ Εκ¬ 
παιδευτικών ή ΠΕ Μηχανικών ή ΤΕ Διοικητικού - Λογιστι¬ 
κού. 

13. Προϊστάμενος του Τμήματος Απασχόλησης και Κοι¬ 
νωνικής Προστασίας ορίζεται υπάλληλος του κλάδου ΠΕ 
Διοικητικού - Οικονομικού. 

14. Του Τμήματος Υγείας και Κοινωνικής Αλληλεγγύης 
προΐσταται υπάλληλος του κλάδου ΠΕ Κοινωνιολόγων ή 
ΠΕ Ιατρών ή ΠΕΔιοικητικού - Οικονομικού. 

15. Προϊστάμενος του Τμήματος Μετανάστευσης και 
Κοινωνικής Ένταξης ορίζεται υπάλληλος του κλάδου ΠΕ 
Διοικητικού - Οικονομικού ή ΠΕ Κοινωνιολόγων ή ΠΕ Εκ¬ 
παιδευτικών. 

16. Του Τμήματος Οικονομίας και Ανάπτυξης προΐστα- 
ται υπάλληλος του κλάδου ΠΕΔιοικητικού - Οικονομικού 
ή ΠΕ Μηχανικών ή ΠΕ Γ εωτεχνικών ή ΠΕ Περιβάλλοντος 
ή ΤΕ Βιβλιοθηκονόμων ή ΔΕ Διοικητικών - Γ ραμματέων. 

17. Στο Τμήμα Τουριστικής Ανάπτυξης προΐσταται 
υπάλληλος του κλάδου ΠΕ Διοικητικού - Οικονομικού ή 


ΠΕ Αρχαιολόγων ή ΠΕ Μηχανικών ή ΠΕ Περιβάλλοντος ή 
ΤΕ Διοικητικού - Λογιστικού. 

18. Του Τμήματος Αγροτικής Ανάπτυξης και Τροφίμων 
προΐσταται υπάλληλος του κλάδου ΠΕ Γ εωτεχνικών ή ΔΕ 
Διοικητικών - Γ ραμματέων. 

19. Προϊστάμενος του Τμήματος ΠΕΧΩΔΕ ορίζεται 
υπάλληλος του κλάδου ΠΕ Μηχανικών ή ΠΕ Περιβάλλο¬ 
ντος ή ΠΕ Γ εωτεχνικών ή ΠΕ Διοικητικού - Οικονομικού ή 
ΤΕ Μηχανικών ή ΤΕ Διοικητικού - Λογιστικού. 

20. Προϊστάμενος του Τμήματος Μεταφορών και Επι¬ 
κοινωνιών ορίζεται υπάλληλος του κλάδου ΠΕ Περιβάλ¬ 
λοντος ή ΠΕ Μηχανικών ή ΠΕΔιοικητικού - Οικονομικού ή 
ή ΤΕ Μηχανικών. 

21. Προϊστάμενος του Τμήματος Ναυτιλίας ορίζεται 
υπάλληλος του κλάδου ΠΕ Περιβάλλοντος ή ΠΕ Διοικητι¬ 
κού - Οικονομικού ή ΠΕ Γ εωτεχνικών. 

22. Προϊστάμενος του Τμήματος Προσωπικού ορίζεται 
υπάλληλος του κλάδου ΠΕ Διοικητικού - Οικονομικού ή 
ΤΕ Διοικητικού - Λογιστικού ή ΔΕ Διοικητικών - Γ ραμματέ¬ 
ων. 

23. Προϊστάμενος του Τμήματος Οικονομικών Υπηρε¬ 
σιών και Λογιστηρίου ορίζεται υπάλληλος του κλάδου ΠΕ 
Διοικητικού - Οικονομικού ή ΤΕ Διοικητικού - Λογιστικού ή 
ΔΕ Διοικητικών-Γραμματέων ή ΔΕ Προσωπικού Ηλεκτρο¬ 
νικών Υπολογιστών ή Πληροφορικής. 

24. Προϊστάμενος του Τμήματος Διοικητικής Υποστήρι¬ 
ξης ορίζεται υπάλληλος του κλάδου ΤΕ Μηχανικών ή ΤΕ 
Διοικητικού - Λογιστικού ή ΔΕ Τεχνικών ή ΔΕ Κηπουρών ή 
ΔΕ Οδηγών. 

25. Προϊστάμενος του Τμήματος Νομικών θεμάτων και 
Κοινοβουλευτικού Ελέγχου ορίζεται υπάλληλος του κλά¬ 
δου ΠΕ Διοικητικού - Οικονομικού. 

26. Προϊστάμενος του Τμήματος Γραμματείας ορίζεται 
υπάλληλος του κλάδου ΠΕΔιοικητικού-Οικονομικού ή ΤΕ 
Βιβλιοθηκονόμων ή ΔΕ Διοικητικών - Γ ραμματέων ή ΔΕ 
Προσωπικού Ηλεκτρονικών Υπολογιστών ή Πληροφορι¬ 
κής ή ΔΕ Τηλεφωνητών. 

27. Προϊστάμενος του Τμήματος Μηχανοργάνωσης 
ορίζεται υπάλληλος του κλάδου ΠΕ Πληροφορικής ή ΤΕ 
Πληροφορικής ή ΔΕ Προσωπικού Ηλεκτρονικών Υπολο¬ 
γιστών ή Πληροφορικής. 

28. Προϊστάμενος του Γραφείου Πληροφόρησης Κοι¬ 
νού ορίζεται υπάλληλος του κλάδου ΔΕ Διοικητικών - 
Γ ραμματέων. 

29. Προϊστάμενος στο Γ ραφείο Δημοσίων Σχέσεων, Τύ¬ 
που και Εθιμοτυπίας, ορίζεται υπάλληλος του κλάδου ΠΕ 
Διοικητικού - Οικονομικού ή ΠΕ Δημοσιογράφων ή ΠΕ Με¬ 
ταφραστών-Διερμηνέων ή ΠΕ Βιβλιοθηκονόμων ή ΔΕ Δι¬ 
οικητικών - Γ ραμματέων. 

Άρθρο 20 

Καταργούμενες Διατάξεις 

Από την έναρξη ισχύος του παρόντος καταργείται το 
π.δ. 331/2001" Οργανισμός του Υπουργείου Μακεδονίας 
-Θράκης" (ΦΕΚΑ'221). 

Άρθρο 21 

Σύνθεση Υπηρεσιακών Μονάδων ως Παράρτημα 

Προσαρτώνται και αποτελούν αναπόσπαστο Τμήμα του 
παρόντος διατάγματος τα κατωτέρω παραρτήματα, τα 
οποία έχουν ως εξής: 















































































(ΔΕ) Πίνακας κατανομής θέσεων κατά κατηγορία 








































κατανομής θεσεων κατα κατηγορ 















































































































































































































































































































































ΓΡΑΦΕΙΟ ΠΛΗΡΟΦΟΡΗΣΗΣ ΚΟΙΝΟΥ 


























































































































































































ΠΑΡΑΡΤΗΜΑ 2γ ΣΥΝΘΕΣΗΣ Δ/ΕΕΩΝ - ΤΜΗΜΑΤΩΝ - ΓΡΑΦΕΙΩΝ |ΚΑΤΗΓΟΡΙΑ ΔΕ 



ΑΥΤΟΤΕΛΕΣ ΤΜΗΜΑ 
ΠΟΙΟΤΗΤΑΣ ΚΑΙ 
ΑΠΟΔΟΤΙΚΟΤΉΤΑΣ 
































































































ΑΓΡΟΤΙΚΗΣ ΑΝΑΠΤΥΞΗΣ & ΤΡΟΦΙΜΩΝ 

Άρθρο 22 
Έναρξη Ισχύος 

Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. 

Στον Υπουργό Μακεδονίας Θράκης αναθέτουμε την δημοσίευση και εκτέλεση του παρόντος διατάγματος. 

Αθήνα, 30 Αυγούστου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

01 ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΜΑΚΕΔΟΝΙΑΣ - ΘΡΑΚΗΣ 

ΝΙΚΟΛΑΟΣ ΤΣΙΑΡΤΣΙΩΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




